Elephone ElePods S: νέα αδιάβροχα ακουστικά με ακύρωση θορύβου, μόνο με € 13 | DREAM GR\nElephone ElePods S: νέα αδιάβροχα ακουστικά με ακύρωση θορύβου, μόνο με € 13\nOn: 4 Νοεμβρίου 2020\nTagged: Elephone, ElePods, αδιάβροχα, ακουστικά, ακύρωση, θορύβου, με, μόνο, ΝΕΑ\nΜετά την επιτυχή κυκλοφορία των ElePods X με ANC τον Οκτώβριο, η Elephone λανσάρει και πάλι ένα προϊόν στην ίδια κατηγορία με ονομασία Elephone ElePods S. Το ζευγάρι κυκλοφόρησε σήμερα μέσω Banggood και είναι διαθέσιμο για προπαραγγελία και κρατήσεις με τιμή € 13 (για τα πρώτα 50 κομμάτια της ημέρας). Σε σύγκριση με το ElePods X, η έκδοση αυτή είναι σχετικά φθηνότερη και διαθέτει αξιοπρεπείς προδιαγραφές για το εύρος τιμών της.\nΤα Elephone ElePods S έρχονται με διπλό τσιπ και διπλο μικρόφωνο για ακύρωση θορύβου. Έτσι απομονώνει τον περιβάλλοντα ήχο και προσφέρει στον χρήστη μια κορυφαία εμπειρία. Με ικανότητα πλήρους συχνότητας και διάφραγμα Hi-Fi, αυτό το ζευγάρι προσφέρει ήχο πολύ καλής ποιότητας. Ο διπύρηνος ελεγκτής παράγει ίση συχνότητα και ποιότητα ήχου και στα δύο αυτιά, καθιστώντας και τις δύο πλευρές κύριες.\nΜε τεχνολογία Bluetooth 5.0, τα Elephone ElePods S προσφέρουν μια γρήγορη, σταθερή και ισχυρή σύνδεση τόσο σε εσωτερικούς όσο και σε εξωτερικούς χώρους. Η λειτουργία χαμηλού λανθάνοντος χρόνου έχει σχεδιαστεί για gamers και λάτρεις των ταινιών, καθώς τους επιτρέπει να ακούνε ρεαλιστικούς και άμεσους ήχους επιτρέποντας μια πιο καθηλωτική εμπειρία.\nΕκτός από μια αξιοπρεπή διαμόρφωση, τα Elephone ElePods S διαθέτουν επίσης πιστοποίηση IPX5, καθιστώντας το ιδανικό για σκληρές καιρικές συνθήκες. Η αδιάβροχη ικανότητα θα κρατήσει αυτό το ζευγάρι ασφαλές από τυχαίες πιτσιλιές και ιδρώτα. Επιπλέον, τα ακουστικά Elephone διαθέτουν ισχυρή μπαταρία και επιτρέπουν αδιάκοπη χρήση έως και 20 ωρών με τη θήκη και 4 ώρες χωρίς αυτήν. Για πρόσθετη ευελιξία, η έξυπνη μνήμη επιτρέπει στα ακουστικά να συνδέονται αυτόματα μετά το πρώτο pairing.\nΤα Elephone ElePods S διαθέτουν μια πιο κομψή σχεδίαση από την έκδοση X. Το κουτί φόρτισης έχει συμπαγή μορφή και είναι ελαφρύ και επιτρέπει τον άνετο χειρισμό και αποθήκευση. Τα TWS ακουστικά έχουν μεταλλικό σώμα με σχεδιασμό στήριξης 3 σημείων για να αποτρέψουν την πτώση τους εύκολα. Κάθε ακουστικό ζυγίζει μόνο 4,1 g, ελαφρύτερο από ένα χαρτί Α4, για να αποφευχθεί η πρόκληση πίεσης όταν χρησιμοποιείται για παρατεταμένες περιόδους. Οι άκρες του είναι εργονομικά σχεδιασμένες για προσαρμοσμένη εφαρμογή.\nΜπορείτε να ελέγξετε λειτουργίες όπως την ένταση, play και pause με ένα απλό άγγιγμα στο πίσω μέρος. Αυτά τα ακουστικά διατίθενται σε 3 χρωματικές παραλλαγές – Μέντα, Μαύρο και Λευκό. Oi ενδιαφερόμενοι χρήστες μπορούν να κάνουν κράτηση για τα Elephone ElePods S στο Banggood και να λάβουν ειδική έκπτωση κυκλοφορίας. Προς το παρόν, το ζευγάρι είναι διαθέσιμο με μόλις € 13 και είναι η ιδανική επιλογή για άτομα με σφιχτό προϋπολογισμό.\nThe post Elephone ElePods S: νέα αδιάβροχα ακουστικά με ακύρωση θορύβου, μόνο με € 13 appeared first on GizChina Greece.\nPrevious Post: Age of Empires III: Definitive Edition Review\nNext Post: Η Amazon αποστέλλει προϊόντα τυχαία σε κουτιά με θέμα το Mario\nΜπορείτε τώρα να μεταφέρετε Nintendo Switch screenshots κατευθείαν σε υπολογιστή\nΗ Virgin Galactic θα μπορούσε να δοκιμάσει μια πτήση δοκιμής πυραύλων την επόμενη εβδομάδα\nΤο Wonder Woman 1984 εγκαινιάζει το 4K streaming για το HBO Max\nαναμένεται με ισχυρές δυνατότητες φωτογραφίας\nWind Vision: Διαθέσιμο πλέον και μέσω PC το Family Pack


Αυτή είναι η ώρα για τους δολοφόνους - Βικιπαίδεια\nΑυτή είναι η ώρα για τους δολοφόνους\nΖυλιέν Ντοβιβιέ, Maurice Bessy και Charles Dorat\nΖαν Γκαμπέν, Ντανιέλ Ντελόρμ, Gérard Blain, Lucienne Bogaert, Aimé Clariond, Albert de Médina, Alfred Goulin, Αντρέ Φιλίπ, Betty Beckers, Camille Guérini, FATH, Colette Mareuil, Eugène Stuber, Gabrielle Fontan, Gaby Basset, Georges Tat, Gérard Fallec, Germaine Kerjean, Henri Coutet, Jacques Bertrand, Ζακ Φαγιέτ, Jane Morlet, Jean-Louis Le Goff, Jean-Paul Roussillon, Jimmy Perrys, Liliane Bert, Liliane Ernout, Max Dalban, Maxime Fabert, Michel Seldow, Monique Vita, Ναντίν Μπαζίλ, Olga Valery, Paul Barge, Paul Demange, Raymond Bour, René Hell, René Lacourt, Robert Arnoux, Robert Blome, Robert Manuel, Robert Pizani, Roger Saget και Valérie Vivin\n13 Απριλίου 1956\nΑυτή είναι η ώρα για τους δολοφόνους (Πρωτότυπος τίτλος: Voici le temps des assassins) είναι αστυνομική δραματική ταινία γαλλικής παραγωγής του 1956 σε σκηνοθεσία Ζουλιέν Ντουβιβιέ. Πρωταγωνιστούν οι Ζαν Γκαμπέν, Ντανιέλ Ντελόρμ και ο Ρομπέρ Αρνό.\nΗ ταινία αναφέρεται σε μια σκοτεινή ιστορία μιας νεαρής και όμορφης κοπέλας που καταστρέφει τη ζωή ενός άνδρα και σκοτώνει τον καλύτερο του φίλο.\nΟ Αντρέ Σατλέν είναι ένας εστιάτορας στο "Le Halles" του Παρισιού και διακεκριμμένος σεφ υψηλών επιδόσεων. Ένα πρωί παρουσιάζεται στο εστιατόριό του η Κατρίν κόρη της πρώην γυναίκας του Γκαμπριέλ την οποία έχει να την δει εδώ και 20 χρόνια και μαθαίνει τώρα ότι έχει πεθάνει. Την φιλοξενεί στο σπίτι του και στη συνέχεια της προσφέρει εργασία στο εστιατόριο παρά τις έντονες αντιρρήσεις της στριφνής γκουβερνάντας του. Η Κατρίν σπέρνει τη διαφωνία μεταξύ του Αντρέ και του μικρού του φίλου Ζεράρ, έναν φοιτητή ιατρικής που μοιάζει με τον γιο του. Στη συνέχεια αρχίζει να κλέβει χρήματα για να στηρίξει τη μητέρα της, η οποία δεν είναι νεκρή αλλά μια πρώην πόρνη που είναι πλέον τοξικομανής και ζει σε ένα άθλιο ξενοδοχείο. Η Κατρίν καταφέρνει τον κατά πολύ μεγαλύτερό της Αντρέ να την παντρευτεί, παρά τις αντιρρήσεις της γριάς μητέρας του.\nΣτόχος της Κατρίν και της ναρκομανούς μητέρας της, είναι η περιουσία του Αντρέ την οποία θα αποκτήσουν μόνο με τον θάνατό του. Η Κατρίν αρχίζει και προσεγγίζει ανοιχτά τον Ζεράρ λέγοντας δόλια ψέματα για τον άντρα της και με διαβολική πειθώ και την μοναδική υποκριτική δυνατότητα που διαθέτει, θα γίνει ερωμένη του, βάζοντας έτσι σε εφαρμογή το δεύτερο μέρος του σχεδίου της: Την δολοφονία του άντρα της. Θα προσπαθήσει να πείσει τον Ζεράρ να πάρει ενεργό μέρος στο σατανικό σχέδιό της, όταν όμως αυτός αρνηθεί να σκοτώσει τον Αντρέ, τον στραγγαλίζει και στη συνέχεια σπρώχνει το αυτοκίνητό του στο ποτάμι με το πτώμα του μαζί με τον σκύλο του, Τσαρ.\nΈνας στεναχωρημένος Αντρέ αναγνωρίζει το πτώμα του Ζεράρ, αφήνοντας τον αριθμό τηλεφώνου του στην αστυνομία, η οποία τον καλεί για να ρωτήσει αν γνωρίζει τη γυναίκα που εθεάθη να είναι στο αυτοκίνητο του Ζεράρ. Από την περιγραφή, είναι προφανές σε αυτόν ότι ήταν η Κατρίν. Ο Αντρέ συναντά την Κατρίν όπου την αντιμετωπίζει, και τότε αυτήν τρέχει στο ξενοδοχείο της μητέρας της. Ο σκύλος Τσαρ, ο οποίος δραπέτευσε από το ποτάμι, την ακολουθεί εκεί και τη σκοτώνει.\nΖαν Γκαμπέν ως Αντρέ\nΝτανιέλ Ντελόρμ ως Κατρίν\nΡομπέρ Αρνό ως Μπουβιέ\nΛιλιάν Μπερτ ως Αντουνέτ\nΖεράρ Μπλείν ως Ζεράρ\nΛουσιέν Μποκά ως Γκαμπριέλ\n↑ www.imdb.com/title/tt0051172/. Ανακτήθηκε στις 12 Απριλίου 2016.\n↑ www.imdb.com/title/tt0051172/releaseinfo. Ανακτήθηκε στις 30 Αυγούστου 2016.\n↑ «Πληροφορίες για την ταινία». cinema-francais.fr. Ανακτήθηκε στις 1 Ιουνίου 2020.\nΑυτή είναι η ώρα για τους δολοφόνους στην IMDb\nΑυτή είναι η ώρα για τους δολοφόνους στο AllMovie\nΑυτή είναι η ώρα για τους δολοφόνους στο AlloCine (Γαλλικά)\nΑνακτήθηκε από "https://el.wikipedia.org/w/index.php?title=Αυτή_είναι_η_ώρα_για_τους_δολοφόνους&oldid=8407896"\nΤαινίες σε σκηνοθεσία Ζυλιέν Ντουβιβιέ\nΤελευταία τροποποίηση 08:18, 29 Αυγούστου 2020.


Πώς καλλιεργώ μαρούλι\nΑρχική σελίδαΠως ΚαλλιεργώΠώς καλλιεργώ μαρούλι\nΤο μαρούλι (LachicasativaL) ανήκει στην οικογένεια των συνθέτων. Κατάγεται από την Μεσόγειο και την Ασία. Είναι ένα λαχανικό που καταναλώνεται από πολλούς αιώνες στην Ελλάδα, την Αίγυπτο αλλά και την Κίνα.\nΤο μαρούλι καταναλώνεται νωπό σε σαλάτες. Έχει και άλλες χρήσεις, όπως από τον ανθοφόρο του βλαστό παράγεται η «θριδακία» που χρησιμοποιείται στην σαπωνοποιία.\nΤο μαρούλι, όπως και τα άλλα φυλλώδη λαχανικά δεν αποκτά υψηλή ανάπτυξη. Φέρει μικρό βλαστό επάνω στον οποίο αναπτύσσονται πυκνά φύλλα. Τα φύλλα του ανάλογα με την ποικιλία διαφέρουν τόσο στο μέγεθος, στο σχήμα, στο χρώμα. Εάν αφεθεί το φυτό, να αναπτυχθεί και να ανθίσει, σχηματίζει ένα ανθικό στέλεχος που φθάνει σε ύψος το 1,2 μέτρο με άνθη αυτογονιμοποιούμενα.\nΥπάρχουν στο εμπόριο 5 βασικές ποικιλίες μαρουλιού.\nΜαρούλι Κως (το πιο γνωστό στην Ελλάδα)\nΕδαφοκλιματικές συνθήκες καλλιέργειας\nΤο μαρούλι είναι φυτό ψυχρής εποχής και αποδίδει καλύτερα σε χαμηλότερες θερμοκρασίες. Αντέχει μέχρι -5οC. Οι υψηλές θερμοκρασίες επιταχύνουν την ανάπτυξη του και την πρόωρη έκπτυξη του ανθοφόρου βλαστού. Οι καλύτερες θερμοκρασίες για την ανάπτυξη του είναι 15-18οC.\nΠροτιμά εδάφη μέσης συστάσεως, πλούσια σε οργανική ουσία, με κανονική υγρασία και καλή στράγγιση. Το ρΗ του εδάφους πρέπει να κυμαίνεται 6,5-7.\nΤο μαρούλι πολλαπλασιάζεται με σπόρους σε σπορείο και στην συνέχεια γίνεται μεταφύτευση στον αγρό των φυταρίων. Η μεταφύτευση γίνεται μετά από 30-40 ημέρες από την σπορά των σπόρων όταν τα φυτάρια αποκτήσουν 3-4 φυλλάρια. Η φύτευση στο χωράφι γίνεται σε γραμμές που απέχουν 40 εκατοστά και επάνω στη γραμμή φυτεύσεως φυτό από φυτό, 25 εκατοστά.\nΗ σπορά μπορεί να γίνεται σε ολόκληρη την διάρκεια του έτους, εκτός της περιόδου των πολύ θερμών μηνών.\nΗ καλλιέργεια διαρκεί 3-5 μήνες ανάλογα με την εποχή φυτεύσεως και την καλλιεργούμενη ποικιλία.\nΤο μαρούλι έχει ανάγκη από μία λίπανση με 6 κιλά άζωτο, 3 κιλά φωσφόρο και 10 κιλά κάλιο. Ο φωσφόρος και το κάλιο προστίθενται στο έδαφος κατά την προετοιμασία του εδάφους, ενώ το άζωτο και τα ιχνοστοιχεία κατά την διάρκεια της βλαστήσεως. Επίσης προστίθεται και κοπριά 10 τόνοι το στρέμμα.\nΜεγάλη προσοχή απαιτεί η άρδευση επειδή πρέπει να αρδεύεται τακτικά ώστε να μη λείψει το νερό στα φυτά. Επίσης καταπολεμούνται τα ζιζάνια με σκαλίσματα.\nΟι κυριότεροι εχθροί του μαρουλιού είναι: αφίδες, σαλιγκάρια, ο αλευρώδης, ο περονόσπορος, το ωίδιο, η ανθράκωση, ασθένειες εδάφους, τεφρά σήψη, κ.α. Η αντιμετώπιση τους γίνεται με κατάλληλα βιολογικά ή χημικά σκευάσματα.\nΗ συγκομιδή γίνεται σταδιακά με τα χέρια με τη βοήθεια μαχαιριού. Η κοπή γίνεται χαμηλά στην επιφάνεια του εδάφους. Τα μαρούλια τύπου Κως, συγκομίζονται όταν η κεφαλή είναι μικρή, κλειστή και σφικτή, ενώ στους άλλους τύπους όταν τα φύλλα αποκτήσουν το χαρακτηριστικό τους χρώμα.


Aλλεργική επιπεφυκίτις | Ιωαννίδης Ι. Γεώργιος\nΝέα Aλλεργική επιπεφυκίτις\nΑλλεργία ονομάζεται η υπερβολική αντίδραση του οργανισμού σε κάποια φαινομενικά αβλαβή ουσία του περιβάλλοντος όπως η γύρη, αλλεργιογόνα που προέρχονται από τα ζώα, διάφορα χημικά, ορισμένα φαγητά και φάρμακα.\nΗ εποχιακή αλλεργική επιπεφυκίτις είναι μία από τις συνηθέστερες μορφές οφθαλμικής αλλεργίας, που προσβάλει ενήλικες και παιδιά με εκτιμώμενη επίπτωση στον πληθυσμό 15-20%. Η εποχιακή αλλεργική επιπεφυκίτιδα αποτελεί το 50% των αλλεργικών επιπεφυκίτιδων και προκαλείται από μεταφερόμενα με αέρα αλλεργιογόνα . Ασθενείς με εποχιακή αλλεργική επιπεφυκίτιδα συνήθως διαμαρτύρονται για κνησμό, ερυθρότητα, δακρύρροια και κάψιμο. Η συμμετοχή των οφθαλμών μπορεί να είναι η μοναδική εκδήλωση της νόσου, αλλά οι ασθενείς αυτοί συνήθως έχουν συμπτώματα και από τη μύτη και από τον φάρυγγα.\nΗ χρόνια αλλεργική επιπεφυκίτιδα είναι λιγότερη συχνή, έχει την τάση να είναι μεγαλύτερης χρονιότητας με ηπιότερα συμπτώματα και σημεία .\nΗ εαρινή αλλεργική επιπεφυκίτιδα προσβάλλει πιο συχνά τα παιδιά και συνήθως αγόρια (ηλικίας από 3 μέχρι 25 έτη με πιο συχνή αυτή κάτω των 10 ετών). Είναι πιο συχνή σε ξηρά και ζεστά κλίματα και πιο έντονη κατά τους πιο ζεστούς μήνες, δηλαδή μεταξύ Απριλίου και Αυγούστου. Οι ασθενείς με εαρινή αλλεργική κερατοεπιπεφυκίτιδα έχουν θετικό τόσο το ατομικό τους ιστορικό για εποχιακές αλλεργίες, ατοπικές δερματίτιδες και άσθμα όσο και το οικογενειακό τους ιστορικό για αλλεργίες ποικίλης εκδήλωσης. Μετά από 2 έως 8 έτη ενεργού νόσου η μεγαλύτερη πλειονότητα των ασθενών με εαρινή αλλεργική κερατοεπιπεφυκίτιδα παρουσιάζει αυτόματη ίαση.\nΗ εαρινή αλλεργική κερατοεπιπεφυκίτιδα προκαλεί έντονο κνησμό, αίσθημα ξένου σώματος, λευκές παχιές νηματοειδής εκκρίσεις, φωτοφοβία, κάψιμο και ερυθρότητα.\nΗ ατοπική αλλεργική επιπεφυκίτιδα είναι σχετικά σπάνια αλλά δυνητικά σοβαρή νόσος ή οποία προσβάλλει μεγαλύτερα σε ηλικία άτομα (συνήθως άνδρες) με θετικό ατομικό και οικογενειακό ιστορικό δερματικής ατοπίας ή και άσθματος. Τα συμπτώματα της ατοπικής κερατοεπιπεφυκίτιδας είναι μέτριος έως έντονος κνησμός, κάψιμο, δακρύρροια, παχιές νηματοειδής εκκρίσεις και φωτοφοβία. Ένας μεγάλος αριθμός οφθαλμικών καταστάσεων συνυπάρχουν με την ατοπική κερατοεπιπεφυκίτιδα. Αυτές είναι η κερατίτιδα από απλό έρπητα, ο πρόσθιος και ο οπίσθιος υποκαψικός καταρράκτης, και ο κερατόκωνος.\nΕίστε κατάλληλος υποψήφιος για laser?


Παιδεραστής ιερέας: Ο διάβολος με έβαλε να το κάνω\nΠαιδεραστής ιερέας: Ο διάβολος με έβαλε να το κάνω από Πολίτης News article http://politis.com.cy/article/pederastis-iereas-o-diavolos-me-evale-na-to-kano Προκλητικές και εκτός λογικής δικαιολογίες για την πράξη του έδωσε ένας Ιταλός καθολικός ιερέας που κακοποίησε ένα 11χρονο κορίτσι στο αυτοκίνητό του… 14.08.2018 09:51\n"Παιδεραστής ιερέας: Ο διάβολος με έβαλε να το κάνω"\nΠροκλητικές και εκτός λογικής δικαιολογίες για την πράξη του έδωσε ένας Ιταλός καθολικός ιερέας που κακοποίησε ένα 11χρονο κορίτσι στο αυτοκίνητό του…\nΟ πατέρας Paolo Glaentzer, 70 ετών, που συνελήφθη τον περασμένο μήνα, ανέφερε ότι νόμιζε ότι το παιδί ήταν μεγαλύτερο -15 ετών- και ότι έκανε ό, τι έκανε επειδή «τον έκανε ο διάβολος».\nΤο ιταλικό δικαστήριο δεν απαγόρευσε τη φυλάκιση του ιερέα, αλλά τώρα βρίσκεται σε κατ' οίκον περιορισμό καθώς συνεχίζεται η έρευνα του περιστατικού.\nΟ ιερέας δήλωσε σε ιταλική εφημερίδα ότι «λυπάται πολύ» για ό,τι συνέβη. «Η συνάντηση μας ήταν μια ανταλλαγή τρυφερότητας που ξέφυγε εκτός ελέγχου» δήλωσε μάλιστα, ενώ πρόσθεσε ότι το θύμα φαινόταν… «πολύ πιο ώριμο από ότι ήταν».\n«Ανακάλυψα ότι ήταν 11 χρονών... Νόμιζα ότι ήταν τουλάχιστον 15», είπε χαρακτηριστικά. Πάντως, ακόμη και αν το θύμα του Glaentzer ήταν 15 ετών, και πάλι ο ιερέας θα είχε παραβιάσει τον ιταλικό νόμο. «Εναποθέτω τον εαυτό μου στον Ιησού και τη Μαρία» σχολίασε ο 70χρονος.


kotetsi: BRITNEY SPEARS ΣΥΝΕΝΤΕΥΞΗ ΓΙΑ ΤΟΥΣ ΕΛΛΗΝΕΣ FANS\nBRITNEY SPEARS ΣΥΝΕΝΤΕΥΞΗ ΓΙΑ ΤΟΥΣ ΕΛΛΗΝΕΣ FANS\nΑυτή την εποχή διανύεις ένα break από την καριέρα σου που επέλεξες να κάνεις μετά το δίσκο Circus και την Circus Tour! Πως είναι η ζωή σου τώρα?\nΑυτή την εποχή περνάω χρόνο με την οικογένειά μου και τους φίλους μου. Νομίζω ότι είναι πολύ σημαντικό να βρεις κάποια ισορροπία μεταξύ προσωπικής και επαγγελματικής ζωής! Αυτή η στιγμή, είναι για την οικογένειά μου! Φυσικά, έρχεται νέα μουσική, αλλά προχωράω αργά ώστε να βρω το σωστό ρυθμό αλλά και το σωστό ήχο που θέλω για αυτόν τον δίσκο!\nΠως ήταν η εμπειρία συμμετοχής σου στο Glee ?\nΉταν πραγματικά πολύ Cool! Το Show το έχω παρακολουθήσει και μου αρέσει πολύ να το βλέπω, οπότε ήταν μια τέλεια εμπειρία για εμένα! Όλοι στο Cast ήταν πραγματικά γλυκύτατοι και το να παίζω στο Glee, ήταν τόσο διασκεδαστικό για εμένα!\nΘα σου άρεσε κάποια στιγμή να παρουσιάσεις κάποιο τηλεοπτικό Show ή κάποια βραβεία?\nΘα το ήθελα πολύ! Το έχω κάνει όταν παρουσίασα ένα Αμερικάνικο Show, το Saturday Night Live για μια φορά! Αυτό συνέβη βέβαια αρκετά παλιά, αλλά μου άρεσε πολύ! Ήταν τόσο διασκεδαστικό!\nΑν δεν ήσουν τραγουδίστρια, τι θα ήσουν?\nΜάλλον ακόμα θα το προσπαθούσα!\nΈχοντας ήδη μια επιτυχημένη καριέρα 11 ετών, ποιο θεωρείς ότι είναι το μυστικό κλειδί σου?\nΑπό το ξεκίνημά μου, είχα γύρω μου κοντινούς φίλους και οικογένεια που πάντα με κρατούσαν προσγειωμένη! Στο χώρο του θεάματος, αυτό είναι πολύ σημαντικό! Αν αφήσεις την δημοσιότητα να μπει μέσα σου, τότε θα χάσεις τον εαυτό σου!\nΕίσαι ίσως το πιο πολύκυνηγημένο πρόσωπο από τους Paparazzi! Πως το αντιμετωπίζεις αυτό και πόσο το αφήνεις να σε επηρεάσει στη ζωή σου?\nΖω με τους Paparazzi για ένα τόσο μεγάλο χρονικό διάστημα που συνήθως δε το σκέφτομαι καν! Όταν κάποιος με ρωτάει για αυτό, τότε είναι που αρχίζω να το σκέφτομαι.. Συνήθως όμως όχι!\nΈχεις βρεθεί στο προσκήνιο από όταν ήσουν 16 χρονών.. Πόσο εύκολο είναι να ζεις με την δημοσιότητα από τα 16 σου και κατά πόσο είναι δυνατό να κρατήσεις μια ισορροπία?\nΠρέπει να κρατήσω μια ισορροπία για να παραμείνω υγιής! Δεν αφήνω κανέναν να με αλλάξει και δεν διαβάζω το τι γράφει ο τύπος! Αυτός είναι ο τρόπος που το αντιμετωπίζω!\nΛεφτά, Επιτυχία, Δόξα και Ευτυχία.. Είναι αυτές οι λέξεις συνώνυμες κι αν όχι, τι σε κάνει ευτυχισμένη?\nΔεν πιστεύω ότι αυτές οι λέξεις συνδέονται μεταξύ τους! Εάν κλείσεις μια πόρτα, τότε μια άλλη ανοίγει! Πιστεύω ότι η πραγματική ευτυχία δεν είναι μια μόνιμη κατάσταση, είναι απλά στιγμές στην ζωή όπου έχεις εξάρσεις χαράς, αλλά αυτό δεν είναι κάτι που μένει για την υπόλοιπη ζωή σου!\nΕάν ένα 16χρονο κορίτσι που θέλει να γίνει τραγουδίστρια, έρθει σε εσένα και σου ζητήσει την συμβουλή σου.. Τι θα της έλεγες?\nΛογικά θα της έλεγα να περιμένει λίγο.. Ξεκίνησα τόσο νέα και έχασα πολύ σημαντικά συγκεκριμένα πράγματα. Επίσης, νομίζω ότι δεν είσαι αρκετά μεγάλος για να παίρνεις τέτοιες αποφάσεις όταν είσαι 16. Αλλά εάν είναι κάτι που πραγματικά θέλεις να κάνεις και αυτό είναι το πάθος σου, τότε το πιο σημαντικό πράγμα είναι να πιστέψεις στον εαυτό σου και να τον προκαλείς!\nΕάν τα παιδιά σου , σου έλεγαν ότι θέλουν να ασχοληθούν με την Show Business, τι θα τους έλεγες?\nΘα τους έλεγα να περιμένουν μέχρι να μεγαλώσουν! Στην τελική όμως, τα παιδιά κάνουν αυτό που θέλουν να κάνουν και δεν θα μπορούσα να τους σταματήσω αν αυτό πραγματικά ήθελαν! Εγώ όμως θα τους συμβούλευα να μην το κάνουν!\nΠοιο είναι το πιο σπουδαίο πράγμα της μητρότητας? Πως σου αρέσει να περνάς την μέρα σου με τους γιους σου?\nΑγαπώ να είμαι μητέρα! Τα παιδιά μου είναι πραγματικά το κέντρο του κόσμου μου και δεν μπορείς να φανταστείς πόσο μπορείς να αγαπήσεις κάποιον μέχρι να κάνεις παιδιά! Μου αρέσει να είμαι δημιουργική μαζί τους και να ζωγραφίζουμε και να χορεύουμε! Λατρεύουν να χορεύουν!\nΓιατί δεν έχεις έρθει ακόμα στην Ελλάδα? Θα ήθελες να μας επισκεφτείς?\nΠραγματικά δεν ξέρω γιατί! Πάντα ήθελα να έρθω εκεί! Έχω δει φωτογραφίες και είναι τόσο όμορφα!! Θα έρθω σίγουρα μια μέρα!\nΤι έχεις ακούσει για την Ελλάδα?\nΈχω ακούσει πολύ καλά πράγματα για την νυχτερινή ζωή της Ελλάδας και ότι είναι η τέλεια χώρα για διακοπές! Έχω επίσης ακούσει ότι οι Έλληνες άνδρες μένουν με τους γονείς τους μέχρι να γίνουν 30!! Τέλος, ξέρω και την λέξη m@l@k@s!\nΞέρεις κάποιον Έλληνα καλλιτέχνη ή και κάποιο Ελληνικό τραγούδι?\nΞέρω την Καλομοίρα, τον Sakis, την Έλενα Παπαρίζου και τη Νάντια Μπουλέ! Από τραγούδια αγαπώ το Secret Combination της Καλομοίρας!\nΌταν βρίσκεσαι σε περιοδεία, ποιες είναι οι .. «απαιτήσεις» σου?\nΔεν ζητάω πολλά..! Συνήθως μπουκάλια με νερό και μερικές φορές φαγητό!\nΕάν έπρεπε να διαλέξεις μια χαρακτηριστική Britney στιγμή από την καριέρα σου ( Σχολή καθολικού σχολείου, Κόκκινη ολόσωμη φόρμα, Video Clip του Toxic, το φιλί με την Madonna κλπ ), ποια θα διάλεγες?\nΝομίζω το φιλί με την Madonna γιατί πάντα ήταν για εμένα μια από τις μεγαλύτερες πηγές έμπνευσης και το να είμαι στη σκηνή μαζί της, ήταν ήδη σπουδαία υπόθεση για εμένα! Οπότε ναι, θα διάλεγα αυτό!\nΠοια είναι η ερώτηση που σου κάνουν συνήθως και έχεις βαρεθεί να απαντάς?\nΓια το φιλί με την Madonna, haha!\nΠεριέγραψε μου μια τυπική σου μέρα..\nΟι μέρες μου είναι τόσο διαφορετικές μεταξύ τους και αυτό εξαρτάται από το αντικείμενο με το οποίο ασχολούμαι! Αν για παράδειγμα δουλεύω για ένα album, περνάω πάρα πολύ χρόνο στο Studio. Πραγματικά εξαρτάται από το τι κάνω!\nΠως είναι ο «Τέλειος Άντρας» για εσένα?\nΗ εμφάνιση δεν είναι τόσο σημαντική για εμένα! Μου αρέσουν οι έξυπνοι άντρες που δεν φοβούνται να πουν την γνώμη τους.. Επίσης συνήθως μου αρέσουν οι μεγαλύτεροι άντρες!\nΟνόμασέ μου ένα τυπικό Britney τραγούδι που να σε χαρακτηρίζει!\nΠοιο είναι το αγαπημένο τραγούδι από τα Albums σου? Και ποιο είναι αυτό που σου αρέσει να παρουσιάζεις live?\nΜου αρέσει το Toxic. Είναι ένα διασκεδαστικό τραγούδι που μπορείς να παρουσιάσεις ωραία Onstage και είμαι πραγματικά περήφανη για αυτό το τραγούδι!\nΑστείοι άνθρωποι, το South Park και το να βλέπω τις Auditions του American Idol! Με κάνουν να γελάω τόσο πολύ!\nΠοια είναι η αγαπημένη σου περίοδος του χρόνου?\nΤα Χριστούγεννα! Αγαπώ το πνεύμα των Χριστουγέννων και μου αρέσει τόσο που μαζευόμαστε με την οικογένειά μου και τρώμε καλό φαγητό περνώντας ποιοτικό χρόνο μαζί!\nΠοια είναι η αγαπημένη σου πόλη?\nΤο Λονδίνο και η Νέα Υόρκη!\nΜοιράσου μαζί μας ένα από τα πιο τρελά και αστεία περιστατικά του να είσαι η Britney Spears..\nΜια φορά ήμουν σε ένα κατάστημα καλλυντικών. Εκεί έτυχε να στέκομαι δίπλα από μια τεράστια χάρτινη αφίσα που απεικόνιζε εμένα να κάνω promo στο άρωμά μου , το Fantasy! Τότε, ένα μικρό κορίτσι και η μαμά της πέρασαν από δίπλα και το κορίτσι με έδειξε και είπε στην μαμά της: Μαμά… Γιατί έχουν δύο από αυτές τις αφίσες?! Αυτό ήταν ξεκαρδιστικό!!\nΜαγειρεύεις? Από αυτά που φτιάχνεις, ποιο είναι το αγαπημένο σου φαγητό?\nΜου αρέσει η μαγειρική! Το αγαπημένο από αυτά που μαγειρεύω είναι τα Λαζάνια και τα Pancakes!\nΠοιο είναι το δικό σου iTunes Top 5?\nΑποκλειστική Συνέντευξη για το tralala.gr στην Θωμαή Καραθάνου.\nΑναρτήθηκε από kotetsi στις 6:01 π.μ.


Ιούν 02, 2016kokkiniotisΕπιλογές, Κοινωνία, ΜΜΕ, Παιδεία0\n«Βλέπουμε ένα ολόκληρο σχέδιο να ξετυλίγεται στη δημόσια εκπαίδευση, για την εφαρμογή του γνωστού κόφτη. Όπως μπαίνει κόφτης στους μισθούς, στις συντάξεις, στις ζωές και στα δικαιώματα όλων των εργαζόμενων, μπαίνει κόφτης και στην Παιδεία, για τα παιδιά τους, για τη λαϊκή οικογένεια και όχι αυτά που διαφημίζει το Υπουργείο.\nΖούμε μία τεράστια επικοινωνιακή τακτική η οποία προσπαθεί να κάνει το άσπρο μαύρο. Αυτή τη στιγμή, ενώ συνεχίζει ο κ. Φίλης, ακριβώς το σχέδιο των προκατόχων του, Διαμαντοπούλου – Αρβανιτόπουλου – Λοβέρδου, για συρρίκνωση της δημόσιας εκπαίδευσης, λέει επικοινωνιακά παραμύθια. Για να γίνω συγκεκριμένος…»\nΟ ν/χ Π. Παπανικολάου στο Kontra Channel, 2/6/16 (Βίντεο) Απολογισμός της εμπειρίας του ΣΥΡΙΖΑ 2010-2015. Η ανάγκη μιας βαθειάς τομής ιστορικά και πολιτικά


MANIER: ΤΙ ΕΙΠΕ Ο ΠΑΝΑΓΟΥΛΗΣ;\nΑναρτήθηκε από MANIER , Κυριακή, 11 Νοεμβρίου 2012 at 4:44 μ.μ., in\nΣιγά ρε Κεδίκογλου, ώπα ρε Τζαβάρα, κρατήσου ω δυναμικέ Μουσουρούλη, μαζέψου Στουρνάρα που μιλάς για «γελοιότητες» του Παναγούλη. Αυτό που είπε ο Παναγούλης εντός Βουλής, το λένε και το εύχονται καθημερινά τουλάχιστον οι μισοί Έλληνες εκτός Βουλής. Αν εσείς οι παρθενοπιπίτσες του πολιτικά ορθού, εκπροσωπείτε τους θιασώτες του οικονομικο-κοινωνικού δαρβινισμού, ποιος σας\nείπε ότι ο Παναγούλης δε δικαιούται να εκπροσωπεί τους υπόλοιπους ή έστω μέρος τους;\nΔε μπορείτε να απολαμβάνετε α λα καρτ το καθεστώς σας. Κάπως τελειώνουν όλα τα καθεστώτα και τότε θα πρέπει να είστε έτοιμοι να αντιμετωπίσετε το τέλος της δυναστείας του σάπιου δημιουργήματός σας. Αν είχατε έστω και λίγο μυαλό δε θα τσιρίζατε σαν ποντίκια που πνίγονται, εναντίον του Στάθη Παναγούλη, αλλά ταπεινά θα τον ευχαριστούσατε για την προειδοποίηση. Να σας συνεφέρει προσπάθησε. Δε σας απείλησε, σας ενημέρωσε για τα αυτονόητα. Εκτός των άλλων, λοιπόν, είστε και αχάριστοι. ΚΑΡΤΕΣΙΟΣ


Αναρτήθηκε από Giannis στις 6:00 μ.μ.\nτι μαλακιες παιζουν εκει ρε???\nγιατι να μην χουφτωνω εγω κωλους και βυζια μεχρι να βρω την γυναικα μου?????\nα ενδιαφέρον γάμος...αν και λόγω κρίσης προτιμώ αυτούς που γίνονται στη Βόρεια Ελλάδα..που οι συγγενείς πάνω στο νυφικό καρφιτσώνουν χαρτονομίσματα....α γεια σου ...τέτοιο γάμο θα κάνω και θα έχω μια ουρά δέκα μέτρα!\n@glayki στο κουστουμι του γαμπρου τα καρφιτσωνουν :P\nη ξενερα η ιδια! :)


apolnarama: Θεοφάνεια στο Κωσταράζι 2017 - Ο αγιασμός των υδάτων\nΜε λαμπρότητα γιορτάστηκαν και φέτος τα Θεοφάνεια στο Κωσταράζι. Μετά την Θεία Λειτουργία στον Ι.Ν. του Αγίου Δημητρίου οι πιστοί αψηφώντας το χιόνι και την παγωνιά κατέβηκαν στην περιοχή ''Κουρτσί'' (Ρέμα Γκιόλη) όπου και έγινε η κατάδυση του Τίμιου Σταυρού και ο Αγιασμός των Υδάτων.\nΕνώ οι τυχεροί της περσινής χρονιάς που είχαν μαζί τους, όπου και άγιασαν μαζί με τα χυρόβολα τους σταυρούς των αδελφάτων. Ο τυχερός που έπιασε τον σταυρό στα παγωμένα νερά ήταν ο Πρωταθλητής της κωπηλασίας Χρήστος Στεργιάκας.\nΔΕΙΤΕ ΟΛΕΣ ΤΙΣ ΦΩΤΟΓΡΑΦΙΕΣ ΚΑΙ ΤΟ VIDEO ΕΔΩ


Φόβος και τρόμος στα ιδιωτικά νηπιαγωγεία, συγκλονιστική η καταγγελία για νηπιαγωγείο της Γλυφάδας! Η εργασιακή κόλαση Μητσοτάκη-Κεραμέως θέτει σε κίνδυνο ακόμη και την ίδια την ασφάλεια και την υγεία των μικρών παιδιών! - Ομοσπονδία Ιδιωτικών Εκπαιδευτικών Λειτουργών Ελλάδος | ΟΙΕΛΕ\nΦόβος και τρόμος στα ιδιωτικά νηπιαγωγεία, συγκλονιστική η καταγγελία για νηπιαγωγείο της Γλυφάδας! Η εργασιακή κόλαση Μητσοτάκη-Κεραμέως θέτει σε κίνδυνο ακόμη και την ίδια την ασφάλεια και την υγεία των μικρών παιδιών!\nΈχουμε αναφερθεί και στο παρελθόν για το χαοτικό τοπίο ανομίας στα ιδιωτικά νηπιαγωγεία. Η πληγή αυτή είναι διαχρονική, ωστόσο η κατάσταση έχει εκτραχυνθεί εντελώς επί Υπουργίας Κεραμέως.\nΤις προηγούμενες ημέρες η Ομοσπονδία μας πλημμύρισε από καταγγελίες συναδέλφων σε ιδιωτικά νηπιαγωγεία που μας ανέφεραν ότι οι ιδιοκτήτες υπό την απειλή της απόλυσης θα τις/τους εξαναγκάσουν να εργαστούν όλο το καλοκαίρι παράνομα (και, φυσικά, δωρεάν…). Βλέπετε, οι σχεδιασμένες, «ευεργετικές» για τους εκπαιδευτικούς, ρυθμίσεις του νόμου Κεραμέως για την ιδιωτική εκπαίδευση φέρνουν …αποτέλεσμα και γεμίζουν μαύρο χρήμα τις τσέπες των «κολλητών» της Υπουργού. Είναι τυχαίο ότι, ενώ η κ. Κεραμέως απαγόρευσε στη συζήτηση στην Επιτροπή Μορφωτικών Υποθέσεων στη Βουλή για το νόμο της να παραστεί οποιαδήποτε άλλη συλλογικότητα για την εκπαίδευση (με πρόσχημα ότι «λένε τα ίδια»), επέτρεψε σε δύο (!) εργοδοτικούς φορείς από τον ίδιο χώρο, την προσχολική αγωγή, να παραστούν για να την «λιβανίσουν»; Οι χάρες, λοιπόν, ξεπληρώνονται με θύματα τους εκπαιδευτικούς που υποχρεώνονται να δουλεύουν σε σύγχρονα κολαστήρια, αλλά κυρίως, όπως θα εξηγήσουμε πιο κάτω, εκατοντάδες μικρά παιδιά.\nΣε κίνδυνο η υγεία και η ασφάλεια εκατοντάδων νηπίων!\nΗ παράνομη 12ωρη εργασία των νηπιαγωγών από τις 6 το πρωί μέχρι τις 6 το απόγευμα (συνοδείες σχολικών, μάθημα, μετά πάλι συνοδεία), η επιστροφή μέρους των χρημάτων του μισθού στους ιδιοκτήτες, η καταβολή αμοιβών πολύ μικρότερων του νόμιμου, η μαύρη εργασία και η φοροδιαφυγή πλέον βασιλεύουν. Κανείς δεν τολμά να ελέγξει τους χώρους αυτούς, καθώς είναι προφανές ότι υπάρχουν άνωθεν σχετικές εντολές. Ήταν βέβαιο ότι η πολιτική (ή η οποιασδήποτε άλλης μορφής) στήριξη θα έφερνε την κόλαση στα ιδιωτικά νηπιαγωγεία δια χειρός του Πρωθυπουργού και της Υπουργού Παιδείας.\nΚι αν ακόμη οι της κυβέρνησης θεωρούν φυσιολογικό να δουλεύει κάποιος ως είλωτας χωρίς να πληρώνεται για 10-12 ώρες την ημέρα (αυτό, άλλωστε, προκύπτει και από τις διατάξεις του νέου, άθλιου εργασιακού νόμου…), ανέχονται άραγε να τίθεται σε κίνδυνο η υγεία και η ασφάλεια μικρών παιδιών;\nΗ συγκλονιστική καταγγελία για ιδιωτικό νηπιαγωγείο της Γλυφάδας\nΗ καταγγελία που λαμβάνουμε από εκπαιδευτικούς για ιδιωτικό νηπιαγωγείο της περιοχής της Γλυφάδας είναι συγκλονιστική (βέβαια, το ακόμη πιο συγκλονιστικό είναι ότι όσα συμβαίνουν εκεί είναι λίγο έως πολύ «νόμος» για την πλειονότητα των ιδιωτικών νηπιαγωγείων, ιδίως δε των νηπιαγωγείων γειτονιάς που είναι εντελώς ανεξέλεγκτα και αποτελούν πλέον κοινωνική πληγή).\nΗ «ευφυής» ιδιοκτήτρια έχει κατορθώσει εδώ και δύο χρόνια είτε να μην πληρώνει καθόλου είτε να δίνει κάτω από τα μισά σε εκπαιδευτικούς που εργάζονται χωρίς διοριστήριο, με αποτέλεσμα να τίθεται σοβαρό ζήτημα νόμιμης αποφοίτησης των παιδιών. Ωστόσο, αυτό δεν είναι το χειρότερο. Το «εκπαιδευτήριο» αυτό λειτουργεί σε πρωτόγονες συνθήκες με την εκπαιδευτικό της τάξης να καλείται, ταυτόχρονα με τις εκπαιδευτικές της αρμοδιότητες, να προετοιμάζει το φαγητό, να σφουγγαρίζει τις αίθουσες, να καθαρίζει τις τουαλέτες. Ελλείψει βοηθητικού προσωπικού, είναι φανερό ότι η νηπιαγωγός είναι αδύνατον για μεγάλα χρονικά διαστήματα να εποπτεύει τα παιδιά με τον κίνδυνο για σοβαρά ατυχήματα να είναι τεράστιος! Και ερωτούμε: αν παρ΄ ελπίδα συμβεί κάτι, ποιος από τους κύριους της κυβέρνησης που έχουν επιβάλει το νόμο της ζούγκλας στα ιδιωτικά νηπιαγωγεία θα αναλάβει την ευθύνη;\nΗ ΟΙΕΛΕ έχει αποστείλει επείγουσα καταγγελία στην αρμόδια Διεύθυνση Εκπαίδευσης και την κοινοποίησε στην (συνήθως ασυγκίνητη…) ηγεσία του Υπουργείου Παιδείας. Καλούμε τη Διεύθυνση να ενεργήσει άμεσα, καθώς η πρώτη έγγραφη απάντησή της στην ΟΙΕΛΕ δεν αφήνει περιθώρια αισιοδοξίας για άμεση παρέμβαση. Θα εξαντλήσουμε κάθε νόμιμο μέσο για να μπει επιτέλους μια τάξη στον ακραία παραβατικό αυτό χώρο και θα ενημερώσουμε τα κόμματα της αντιπολίτευσης, ώστε να πάρουν θέση. Πρέπει να επικρατήσει και στην Ελλάδα αυτό που προβλέπεται στις περισσότερες ευρωπαϊκές χώρες. Η άδεια λειτουργίας να αφαιρείται άμεσα από ιδιωτικές εκπαιδευτικές μονάδες που παραβιάζουν συστηματικά τη νομιμότητα. Το έπραξε με θάρρος η Μαριέττα Γιαννάκου το 2007, ας ελπίσουμε ότι θα βρεθούν μιμητές του αυτονόητου 15 χρόνια μετά.\nΚαλούμε, δε, κάθε συνάδελφο στα ιδιωτικά νηπιαγωγεία να βγει μπροστά. Ο φόβος και η σιωπή το μόνο που κάνουν είναι να διαιωνίζουν την παρούσα εφιαλτική κατάσταση.


Πλατη Μπαλαρινας, Ντεγκα, πίνακας ζωγραφικής σε εξαιρετική ποιότητα\nΠλατη Μπαλαρινας, Ντεγκα\nΚωδικός προϊόντος: ΚΩΔ.2988\nΠινακες ζωγραφικης, αντιγραφα. Παραλαβή στο χώρο σας. Πλουσια θεματολογια από Έλληνες και ξένους ζωγράφους. Εκτυπωμενοι πινακες σε καμβά Οικονομικές επιλογές για το σαλόνι σας. Αγοράστε εξαιρετικούς πίνακες, τώρα μόνο στην Artivity. Εγγύηση αποστολής.


Ό,τι έχεις είναι το σήμερα! Και σήμερα, είναι η πρώτη μέρα της υπόλοιπης ζωής σου.. - LoveLetters\nHome Σχεσεις Ό,τι έχεις είναι το σήμερα! Και σήμερα, είναι η πρώτη μέρα της υπόλοιπης ζωής σου..\nNow reading: Ό,τι έχεις είναι το σήμερα! Και σήμερα, είναι η πρώτη μέρα της υπόλοιπης ζωής σου..\nΣήμερα, είναι η πρώτη μέρα της υπόλοιπης ζωής σου!\nΒαλέ τις σκέψεις στο αθόρυβο και άσε την καρδιά σου ελεύθερη. Η ζωή είναι πολύ μικρή για να έχουμε απωθημένα. Και ακόμα μικρότερη για να κρυβόμαστε πίσω από τις λέξεις “αν, ίσως, κάποτε”. Γίναμε άβουλα όντα με κάτι ψεύτικα χαμόγελα κολλημένα στο πρόσωπο. Όλο τρέχουμε να προλάβουμε την ζωή και όλο μας προλαβαίνει.\nΠαγιδευτήκαμε από μονοί μας μέσα σ’έναν φαύλο κύκλο, το ονομάσαμε πρόγραμμα, προβλήματα, ζωή. Μια φορά ζεις την κάθε στιγμή και έχεις μέσο ορό 25567 μέρες σ’αυτόν τον κόσμο. Υπάρχουν άνθρωποι που θα έδιναν τα πάντα έστω για τις μισές μέρες ζωής σου. Ο χρόνος κανέναν δεν περιμένει, ούτε γυρίζει πίσω.\nΌ,τι σκοτούρες και να έχεις στο μυαλό σου, ό,τι και να πέρασες, να υποσχεθείς στον εαυτό σου πως θα τον προσέχεις. Αξίζεις και πάντα θα αξίζεις τα καλύτερα, αρκεί να το συνειδητοποιήσεις. Κανένας δεν είναι σαν εσένα. Είσαι ένας άνθρωπος μοναδικός σ’αυτόν τον κόσμο. Στο χέρι σου είναι η καλύτερη εκδοχή του εαυτού σου να γίνει η μεγαλύτερή σου δύναμη.\nΝα μην φοβάσαι να είσαι γνήσιος. Να ζεις μέσα στον κόσμο με σεβασμό και να βοηθάς να γίνεται πιο απλός, πιο όμορφος. Ρίσκαρε, πήγαινε κόντρα στον φόβο σου και τότε θα δεις πως ήταν μόνο ένα σενάριο της φαντασίας σου. Και να μην ήτανε, απλά θα αντιληφθείς πως είσαι πιο δυνατός από τι νόμιζες.\nΠες τι αισθάνεσαι.. Στείλε μήνυμα.. Πάρε τηλέφωνο.. Ζήτησε συγνώμη.. Ρίσκαρε, γιατί έχεις μια γαμημένη ζωή που δεν ξέρεις πώς και πότε θα τελειώσει. Μην έχεις απωθημένα κρυμμένα κάτω από τον κακό εγωισμό σου. Αν πονέσεις πόνεσες, αν πάρεις ανταπόκριση πήρες. Η μεγαλύτερη παγίδα του “αν”, είναι ότι ποτέ δεν ξέρεις την αλήθεια. Μην αφήνεις το μυαλό σου να την σαμποτάρει και την καρδιά σου στην απραξία.\nΠάρε μια βαθιά ανάσα και πες ευχαριστώ για ό,τι έχεις στα χέρια σου σήμερα. Πήγαινε μια βόλτα πίσω στο χρόνο και θα δεις πως όλα περνάνε. Στην χειρότερη γίνονται κομμάτι του εαυτού μας και “μεγαλώνουμε”. Πίσω από το “ίσως κάποτε” υπάρχει αναβλητικότητα και αβεβαιότητα. Ένα αύριο που πότε δεν έρχεται και ένα χθες που δεν πρόλαβες.\nΑγαπημένε μου αναγνώστη, αρκετός χρόνος μας προσπέρασε. Γι’αυτό να σε αγαπάς. Να σε προσέχεις. Να σε φροντίζεις. Να ζεις και να ρισκάρεις σε ό,τι γουστάρει η καρδιά σου, γιατί το μόνο που έχεις, είναι το σήμερα.


Στη περιοχή Qamishli της....\nΒ. Συρίας, οι Τούρκοι τίναξαν στον αέρα Κουρδική βάση με δεκάδες θύματα. Σύμφωνα με πληροφορίες, μεταξύ των θυμάτων βρίσκονται και Αμερικανοί. Μία κίνηση που σίγουρα θα εξοργίσει την Ουάσινγκτον. Να υπενθυμίσουμε ότι στην περιοχή υπάρχουν αρκετές αμερικανικές δυνάμεις.\nΔείτε βίντεο 1\nΑΡΘΡΑ ΔΙΕΘΝΗ ΕΝΗΜΕΡΩΣΗ ΚΡΙΣΗ


Αγορα Sipraktin Χωρις Συνταγη | Αγορα Sipraktin Απο Ελλαδα Φαρμακειο Online\nΑγορα Sipraktin Χωρις Συνταγη\nΠοιος μπορεί να χρησιμοποιήσει sipraktin;\nΑπαραίτητη η αυτοεξέταση μία φορά το μήνα, ιδιαίτερα σε άνδρες κάτω των 45 ετών, sipraktin 4mg. Πολλές φορές η λύση δίνεται με φυσικό τρόπο. Posts about Οι Βαλβιδοπάθειες written by kosmaser, sipraktin προς πώληση online. Από την εξέταση των πνευμόνων διαπιστώνονται λίγοι υγροί ρόγχοι σε. Ισοµετρική συστολή: ο µυς αναπτύσσει τάση, sipraktin online αγορα. Μοντέλο με αρθρωτά πλευρικά τοιχώματα που διευκολύνουν τη φόρτωση και. Η θρόμβωση της σφαγίτιδας φλέβας είναι μια κατάσταση που μπορεί να προκύψει οφείλεται σε λοίμωξη, η ενδοφλέβια χρήση ναρκωτικών ή σε, αγορά anreb. Η τραχεία είναι η προς τα κάτω συνέχεια του λάρυγγα, έχει μήκος περίπου 10-11 εκ. Λίγα λόγια για το τζελ: το τζελ μπορεί να τοποθετηθεί επάνω στο φυσικό σου νύχι και είναι ιδανικό αν θέλεις απλά να δώσει έξτρα μήκος στα νύχια, γενοσημο sipraktin. Ο ήλιος μάς φτιάχνει τη διάθεση, καθώς ενεργοποιεί την παραγωγή ενδορφινών.\nSipraktin: Πώς να το κάνουμε;\nΗ περίδεση γίνεται στο μαιευτήριο με γενική, cyproheptadine 4mg. Ροχαλητό λέµε τον θόρυβο της αναπνοής κατά τον ύπνο που προέρχεται από τη δόνηση των µαλακών ιστών μύτης-στόματος-φάρυγγα. Με την έκθεση των στελεχών ανθεκτικών στα φάρμακα έχουν μικροοργανισμοί οι οποίοι παράγουν βήτα-λακταμάση.Η αμοξικιλίνη είναι επαρκώς, sipraktin συνταγη. Ένα ηλιακό έγκαυμα προκαλεί μακροπρόθεσμα γήρανση της επιδερμίδας, ενώ αυξάνει σημαντικά τον κίνδυνο εμφάνισης κακοηθειών του. Μία μικρή ερυθροκάστανη δομή πίσω από τον διχασμό της κοινής καρωτίδας, sipraktin γενοσημα ελλαδα. Η αιτία της απόφραξης είναι η παθολογική κίνηση της μιτροειδούς βαλβίδας. Με έμφαση τονίζεται ότι οι τελευταίας γενιάς πρόθετες είναι κατασκευασμένες με τέτοιον τρόπο ώστε η επιφάνειά τους να θυμίζει το σπογγώδες οστό του, sipraktin on-line online. Ιατρικής στην Πάτρα το 2006 στη Διαγνωστική Προσέγγιση Όγκων με Μαγνητική Τομογραφία. Προσφέρει: Σμηγματορρύθμιση, ήπια κερατόλυση, καταπραϋντική δράση, sipraktin αγορα στην ελλαδα. Από το 1950, η Θεραπεία Ορμονικής Υποκατάστασης χρησιμοποιείται σαν ένα αποτελεσματικό μέσο για την άρση των επιπλοκών που βιώνουν οι γυναίκες κατά.\nSipraktin πού να αγοράσετε σε απευθείας σύνδεση με ασφάλεια;\nTα συμπτώματα αναπτύσσονται συνήθως μετά από, Sipraktin (cyproheptadine) 4mg. Η μυωπία είναι η διαθλαστική ανωμαλία του ματιού, κατά την οποία οι ακτίνες του φωτός δε συγκεντρώνονται στον αμφιβληστροειδή, όπως είναι το φυσιολογικό. Το αλάτι είναι απαραίτητο για τον οργανισμό, αρκεί να καταναλώνεται με μέτρο, sipraktin greece online. Το test με χορήγηση Θαλλίου, δεν είναι εξέταση ρουτίνας, ούτε check-up και πολλές φορές οδηγεί σε ψευδώς παθολογικά αποτελέσματα με. Όταν το λάδι είναι αγουρέλαιο, δηλ, sipraktin κόστος greece. Λόγω της στενής σχέσης με τη ρίζα, μπορεί να. Την Πέμπτη, η ανδρική τεστοστερόνη φτάνει στα πιο υψηλά επίπεδα ενώ αντίστοιχα και οι γυναικείες σεξουαλικές ορμόνες πολλαπλασιάζονται, φαρμακείο defencat online. Στην Ελλάδα τα περισσότερα δίδυμα γεννιούνται με προγραμματισμένη καισαρική τομή. Αναρτήθηκε από fk στις 8:14 π.μ, pabiprofen τιμεσ online. Το άγχος αποτελεί ένα οικείο συναίσθημα για τους ανθρώπους όλων των ηλικιών.\nΠοια άλλα φάρμακα μπορεί να αλληλεπιδράσουν με sipraktin;\nΜολυβδά-Αθανασοπούλου - Λειτουργία αξονικού τομογράφου διπλής πηγής - διπλής ενέργειας, sipraktin cyproheptadine. Α βιοψία μυελών των οστών είναι μια ιατρική διαδικασία που χρησιμοποιείται ως τμήμα μιας δοκιμής στη. Ο εξεταστής στρέφει το κεφάλι δεξιά ή αριστερά με αργό ρυθμό και το συγκρατεί εκεί για, sipraktin κόστος. Τα ερυθρά αιμοσφαίρια παράγονται στο μυελό των οστών και κυκλοφορούν στον οργανισμό μας περίπου για δυο μήνες. Ο Μείζων θωρακικός ξεκινά από το στέρνο μας και καταλήγει στον βραχίονα, sipraktin τιμη online. To χάρο με τα μάτια του είδε πριν λίγες ημέρες ο Αλεβυζάκης Αλεβύζος από τα Καπαριανά όταν θέλησε να θεραπέψει την ιγμορίτιδα που τον. Εγκέφαλος και νωτιαίος μυελός συγκροτούν στο σύνολό τους τον εγκεφαλονωτιαίο άξονα ή, αλλιώς, νευράξονα, παραγγείλετε sipraktin online. Οι θρόμβοι αίματος που σχηματίζονται στις φλέβες των κάτω άκρων. Μετά τη έκθεση στο κρύο τα δάκτυλα εμφανίζουν τριφασική αλλαγή της χροιάς τους: αρχικά γίνονται ωχρά, ακολούθως κυανά και τελικά ερυθρά, pantopan παραγγελια. Μια καθημερινή συνδυασμός συμπληρωμάτων που περιλαμβάνονται φυλλικό οξύ και βιταμίνη Β6 και Β12, δεν είχε σημαντική επίδραση στο.\nSipraktin: Ποιος θα πρέπει να αποφεύγουν;\nΣχεδόν όλοι οι ασθενείς με θρόμβωση έχουν αυξημένη μία ουσιά στο αίμα τους, που, 4mg sipraktin. Οι ανωμαλία αυτή μπορεί να είναι κληρονομική. Η προγεννητική διάγνωση των χρωμοσωματικών ανωμαλι- ών του εμβρύου συνιστάται κυρίως, rozen αγορα φαρμακειο. Ο ψευδάργυρος είναι ένα από τα πιο σημαντικά ιχνοστοιχεία. Έλληνες ερευνητές βρίσκονται πίσω από τη νέα πρωτοποριακή μέθοδο καταπολέμησης της λευχαιμίας καταστρέφοντας τα καρκινικά κύτταρα, sipraktin φαρμακεια. Το Συνδρομο Ευερεθιστου Εντερου, αναφέρεται και ως Σπαστική Κολίτιδα, είναι μια κινητική διαταραχή του παχέος εντέρου. Το λεμφικό σύστημα αποτελείται από τους λεμφαδένες, τον σπλήνα, τον θύμο αδένα και τα αγγεία που μεταφέρουν υγρά, τα οποία σας, χάπια sipraktin. Η μικροσκοπική Τήλος είναι ένα πρωτοποριακό φυσικό καταφύγιο. Είναι η πιο κοινή γενετική διαταραχή, η οποία δημιουργείται, sipraktin αγορα τιμη. Η ρήξη χόνδρου γόνατος μπορεί να αντιμετωπιστεί αποτελεσματικά με σύγχρονες τεχνικές προσφέροντας πληρέστερη αποκατάσταση και.\nΜπορείτε να αγοράσετε Sipraktin (cyproheptadine) 4mg σε μία από τις ακόλουθες πόλεις:


Το οδοιπορικό ενός φοιτητή | MindTheTrap.gr\nΒουτιά στο νέο κόσμο. Από τη Μορφούλα Παναγιωτοπούλου.\nΜια από τις πιο όμορφες περιόδους για τον καθένα από εμάς νομίζω πως ήταν η φοιτητική μας πορεία. Για όσους τη ζήσαμε και σε όσους πρόκειται να τη βιώσουν θα γίνει ένα βασικό κεφάλαιο στις αναμνήσεις τους. Οι πανελλαδικές αποτελούν παρελθόν, τα μηχανογραφικά συμπληρώθηκαν, οι βάσεις βγήκαν και η ώρα για αυτό που περίμεναν έφτασε. Είτε στον τόπο τους είτε στην πόλη της επιλογής τους, μια νέα ζωή ξεκινάει.\nΑν και πέρασαν γύρω στα δεκαπέντε χρόνια, οι διαδικασίες πάνω-κάτω πιστεύω έμειναν ίδιες, ίσως να άλλαξε κάπως ο τρόπος τους. Οι αιτήσεις της εγγραφής, τότε χειρόγραφα, τώρα ηλεκτρονικα. Τότε ουρά μπροστά στη γραμματεία, όπου ακόμα δεν ήξερες- δεν είχες προλάβει ακόμα να μάθεις- ότι θα είναι από τα πολύ μεγάλα τεστ για την υπομονή σου τα επόμενα τέσσερα ή πέντε (και βάλε) χρόνια. Νομίζω πως και τώρα, αυτό έμεινε το ίδιο. Οι γραφικές φοιτητικές παρατάξεις, μια πολυχρωμία σε σειρά, για να σε βοηθήσουν και να σου προσφέρουν τα «χρώματά» τους. Μετά τα χαρτιά και τα διαδικαστικά της σχολής, ε ναι, είσαι και επίσημα φοιτητής.\nΚαι έρχεται το πρώτο μάθημα στη σχολή. Κάπως μουδιασμένο, γιατί είναι νωρίς ακόμα να χαθεί η νοοτροπία του μαθητή και να υιοθετηθεί εκείνη του φοιτητή. Αμφιθέατρα γεμάτα -τουλάχιστον στην αρχή- από νέους ανθρώπους, μελλοντικούς φίλους με συζητήσεις και τρίωρες παραδόσεις. Όσο θα περνά ο καιρός, θα βλέπεις πως το μάθημα γίνεται διαφορετικά, περισσότερες σημειώσεις, περισσότερες απορίες αλλά και μια κινητικότητα, ίσως διαφορετική από την τρίτη λυκείου. Περισσότερες ερωτήσεις κρίσεως και λιγότερος μονόλογος. Ναι, ξαφνικά από την αποστήθιση βιβλίων θα ακούσεις περισσότερες συζητήσεις. Τελικά θα δεις πως είναι ωραία στα αμφιθέατρα. Κρατάνε ζωντανή και μια παιδικότητα, αφού στα πίσω έδρανα, υπήρξαν στιγμές που βρεθήκαμε μοιρασμένοι σε παιχνίδια λέξεων και κρεμάλας.\nΓια όσους αλλάξατε τόπο κατοικίας, έχει μια συμβολική αξία ο πρώτος καφές. Εκείνος που μετά το πρώτο μάθημα δειλά δειλά, σας κάλεσε ο διπλανός στο έδρανο και από δύο άτομα βρεθήκατε δέκα σε μια παρέα. Η πρώτη επίσκεψη είτε στα φημισμένα κυλικεία των σχολών είτε κάπου κοντά στην παραλία. Οι πρώτες γνωριμίες, άνθρωποι πρόθυμοι να σας ξεναγήσουν και να σας γνωρίζουν. Θα γνωρίσετε πολλούς και με λίγους θα φτιάξετε μια καινούρια οικογένεια. Πάνω κάτω οι ίδιες ηλικίες, οι ίδιοι προβληματισμοί και ενδιαφέροντα. Και όρεξη. Πάνω απ' όλα όρεξη να ανακαλύψετε τον εαυτό σας και να τον γνωρίσετε. Να δείτε πώς θα διαμορφωθείτε αυτά τα χρόνια μακριά από γονείς και απ' την «ασφάλεια» σας. Πόσο έτοιμοι θα γίνετε, ώστε να διαχειριστείτε όσα θα ακολουθήσουν.\nΚάπως έτσι θα περάσετε πολλές περιπλανήσεις. Όπως εκείνη για την εύρεση των βιβλίων. Να θυμάστε ότι χρειάζεται υπομονή και θα βοηθούσε μια γερή τσάντα. Έχετε τόμους να ανοίξετε και να κουβαλήσετε. Προσωπικά στο συγκεκριμένο θέμα ήμουν τυχερή, γιατί στη Θεσσαλονίκη, τα περισσότερα τα έβρισκα σε κοντινή αποστάση. Οπότε η έρευνα παρέα με το βιβλιάριο σπουδών για την καταγραφή τους, κατέληγε πάντα κάπου κοντά στην Καμάρα ή στη Μελενίκου για τον καθιερωμένο απογευματινό καφέ. Έρευνα για εργασίες στη βιβλιοθήκη της σχολής, όπου για κάποιους θα γίνει οικείος χώρος για μελέτη ή και για ξεκούραση αναμεσα στα κενά των μαθημάτων. Μεγάλες βόλτες περπατώντας, αναλύοντας και ανακαλύπτοντας την πόλη απ’ την αρχή, μέχρι να βρείτε το σημείο σας και να το θυμάστε για πάντα, όπως ένα παγκάκι στην Αριστοτέλους, όπου άκουσε ιστορίες πολλές.\nΈνα μεγάλο κεφάλαιο θα είναι και η εξεταστική. Δεν σχετίζεται με όσες εξετάσεις περάσατε μέχρι τώρα. Χρειάζεται μια διαφορετική οργάνωση και γερά νεύρα. Και στομάχια. Συνήθως εκείνες τις μέρες, θα επιβιώνετε με δυο ώρες ύπνου και πολλούς καφέδες. Νεύρα και κούραση. Υπομονή για τα αποτελέσματα, τότε αναμονή μπροστά σε πίνακες ανακοινώσεων, τώρα λίγο καλύτερα, αφού βοηθάει και η τεχνολογία. Ψυχρολουσία σ' εκείνο το τεσσάρι που δεν περίμενε κανείς και γέλια ευτυχίας συνοδευόμενα από αγκαλιές σ' εκείνο το τελευταίο το εφτάρι που θα σας φέρει το πτυχίο. Και μια ορκωμοσία ανάμεικτη από φωτογραφίες με γέλια, άντε και λίγα δάκρυα.\nΟι καλύτερες ευχές που πήρα τότε, όταν ανέβαινα σ' εκείνο το τρένο, ήταν πάνω κάτω αυτές που θα έδινα και εγώ. Να ζήσετε αυτά τα χρόνια στο έπακρο. Να διαβάσετε, να έχετε πολλές απορίες και να μάθετε να ψάχνετε. Να έχετε ομηρικούς αμφιθεατρικούς καυγάδες και αντίστοιχους διαλόγους. Να γνωρίσετε ανθρώπους, όπως γνωρίσαμε και εμείς, και να γίνουν και για σας οικογένεια, ακόμα κι αν δεν θα τους βλέπετε κάθε μέρα. Και το πιο ουσιαστικό. Να μεγαλώσετε.\nΞένες προσδοκίες για τη δική μας ζωή\nΘέλει θάρρος να λες την αλήθεια αλλά μάλλον το έχουμε χάσει προ πολλού\nΤεμπελχανάς ή ψημένος;


Πάπας Φραγκίσκος: Στη Λέσβο με την Κατερίνα Σακελλαρόπουλου - Το πρόγραμμά του - Law & Order\nO Πάπας Φραγκίσκος μεταβαίνει σήμερα (5/12) στη Λέσβο, συνοδευόμενος από την Πρόεδρο της Δημοκρατίας, Κατερίνα Σακελλαροπούλου, προκειμένου να επισκεφτεί το Κέντρο Υποδοχής και Ταυτοποίησης στο Καρά Τεπέ στο πλαίσιο της τριήμερης επίσκεψής του στη χώρα μας.\nΧθες Σάββατο (4/12) ο Προκαθήμενος της Ρωμαιοκαθολικής Εκκλησίας συναντήθηκε με την πολιτειακή και πολιτική ηγεσία, καθώς και με τον Αρχιεπίσκοπο Ιερώνυμο.\nΣε ισχύ θα είναι και σήμερα (6/12) έκτακτες κυκλοφοριακές ρυθμίσεις, ενώ με εντολή της Αστυνομίας, από τις 12 το μεσημέρι θα κλείσει ο σταθμός του Μετρό “Μέγαρο Μουσικής”. Παράλληλα, απαγορεύονται οι προγραμματισμένες για το απόγευμα συγκεντρώσεις.\nMε τον Προκαθήμενο της Ρωμαιοκαθολικής Εκκλησίας, συναντήθηκε το Σάββατο (4/12) ο Κυριάκος Μητσοτάκης. Ο πρωθυπουργός έστειλε μήνυμα στον Ποντίφικα και το Βατικανό, καθώς η ευαισθησία του Φραγκίσκου για τους μετανάστες είναι γνωστή, ότι η κατάσταση στο μεταναστευτικό στη χώρα μας έχει βελτιωθεί σημαντικά.\nΚΑΤΕΡΙΝΑ ΣΑΚΕΛΛΑΡΟΠΟΥΛΟΥ, ΛΕΣΒΟΣ, ΠΑΠΑΣ ΦΡΑΓΚΙΣΚΟΣ\nΝέα «μπηχτή» της Στεφανίδη – Πέταξε το παράπονό της για τη Σάκκαρη\nΘεσσαλονίκη: Ληστής για «κλάματα» – Έχασε το κινητό του και έφυγε άφραγκος (βίντεο)\nLaw & Order Newsroom\t15 Ιουνίου, 2022\t9:15 μμ


Τηλεθέαση (9/4): Σταθερά πρώτο το MasterChef - Μονοψήφια για το House of Fame - Τηλεθέαση - Youweekly\nΤηλεθέαση (9/4): Σταθερά πρώτο το MasterChef - Μονοψήφια για το House of Fame\nΣταθερή και η Φάρμα\nΤηλεθέαση 10.04.2021 10:06\nΑναλυτικά τα νούμερα που έκανε το MasterChef 5, η Φάρμα και το House of Fame\nΤι είδαμε χθες στο MasterChef 5\nΝικητές της ομαδικής δοκιμασίας οι Κόκκινοι\nΜέχρι τέλους κονταροχτυπήθηκαν οι δύο ομάδες στο προηγούμενο επεισόδιο του MasterChef, με μια ωστόσο από τις δύο να κατακτά την πολυπόθητη νίκη.\nΗ δοκιμασία ήταν γυναικεία υπόθεση καθώς οι αρχηγοί ήταν η Λία και η Μαργαρίτα. Τα πιάτα που ετοίμασαν έπρεπε να συνδυάζονται με σαμπάνια και το μενού να αποτελείται από ένα amuse bouche, τρία ορεκτικά, ένα κυρίως πιάτο και 3 διαφορετικά μινιαρντίς.\nΣτο χθεσινό συμβούλιο, η κριτική επιτροπή ανακοίνωσε με τις δύο ομάδες τα αρνητικά και τα θετικά των πιάτων που ετοίμασαν οι ομάδες. Τελικά, νικητές ήταν οι Κόκκινοι, με τα γλυκά μάλιστα του Παύλου να έχουν εκπλήξει θετικά τους τρεις κριτές.\n«Συγγνώμη αλλά έχω να κάνω μια καταγγελία και είναι σοβαρή»\nΣε μια «καταγγελία» προχώρησε στο χθεσινό επεισόδιο του Masterchef η Λία, λίγο πριν την ανακοίνωση της νικητήριας ομάδας.\nΜπλε και Κόκκινοι στάθηκαν μπροστά από την κριτική επιτροπή προκειμένου να συζητήσουν τα θετικά και τα αρνητικά από τα πιάτα που ετοίμασαν στην ομαδική δοκιμασία του προηγούμενου επεισοδίου.\nΗ Λία, η αρχηγός των Κόκκινων, κάποια στιγμή στο συμβούλιο, πήρε τον λόγο και είπε αναφερόμενη στην Μαργαρίτα, την αρχηγό της Μπλε ομάδας: «Συγγνώμη αλλά έχω να κάνω μια καταγγελία και είναι σοβαρή».\nΑμέσως μετά, αποκάλυψε πως πριν την δοκιμασία η Μαργαρίτα της είχε ζητήσει να πιεί το δικό της ποτήρι με σαμπάνια, με τη Λία να δέχεται με την προυπόθεση όμως να χρησιμοποιήσει σε ένα από τα πιάτα της τουρσί.\nΑυτό δεν έγινε ποτέ από τη Μαργαρίτα και η Λία ήθελε να το αναφέρει και να το «καταγγείλει» δηλώνοντας ότι αυτό που έκανε η Μαργαρίτα ήταν ανέντιμο, φυσικά όμως με χιούμορ.\nΗ Μαργαρίτα ανακοίνωσε στους κριτές πως δεν θα συμμετέχει στην δοκιμασία της ασυλίας\nΗττημένοι της ομαδικής δοκιμασίας του MasterChef ήταν τελικά οι Μπλε, με την Μαργαρίτα, ως αρχηγό, να ανακοινώσει στην κριτική επιτροπή την απόφαση της.\nΟι κριτές της ανακοίνωσαν αρχικά πως δεν θα έχει κανένα πλεονέκτημα και όλοι τότε προχώρησαν στη δοκιμασία ασυλίας. Αμέσως μετά όμως, η Μαργαρίτα ανέλαβε την ευθύνη για την ήττα της ομάδας της και για αυτό ανακοίνωσε στους κριτές αλλά και στην ομάδα της πως δεν θέλει να διαγωνιστεί στη δοκιμασία ασυλίας για να μην στερήσει τη λευκή ποδιά από κανέναν συμπαίκτη της.\n“Αν γίνεται εγώ δεν θα ήθελα να συμμετέχω στη δοκιμασία της ασυλίας. Γιατί θεωρώ ότι τα παιδιά αξίζουν περισσότερο την ασυλία και αύριο θα ήθελα να ψηφιστώ έτσι κι αλλιώς, οπότε δεν έχει νόημα να το κάνω όλο αυτό. Δεν θέλω να σας προσβάλλω, αύριο θέλω να ψηφιστώ. Πρέπει να αναλάβω την ευθύνη μου και να μη στερήσω από κάποιο παιδί την ποδιά. Θέλω να είμαι υποψήφια προς αποχώρηση”.\n«Ντελίβερι δούλευε πριν τον διαγωνισμό, δεν είναι ψημένος μέσα στην κουζίνα»\nΟι Μπλε έχασαν την χθεσινή ομαδική δοκιμασία, κάτι που έφερε με την σειρά του αρκετές εντάσεις και καυγάδες, με τη Μαργαρίτα μάλιστα να ανακοινώσει πως δεν θα συμμετάσχει στην δοκιμασία ασυλίας.\nΝικητής της ασυλίας ο Στέφανος\nΗττημένοι της ομαδικής δοκιμασίας του MasterChef ήταν η Μπλε ομάδα, με τους παίκτες να ετοιμάζουν τα πιάτα τους και να διεκδικούν την ασυλία.\nΗ κόκκινη ομάδα που κατάφερε και νίκησε, απόλαυσε ένα γαστρονομικό ραντεβού με τον Γιάννη Αποστολάκη. Από την άλλη, οι μπλε βρέθηκαν στην κουζίνα με σκοπό να μαγειρέψουν και να διεκδικήσουν την ασυλία.\nΟι μάγειρες κλήθηκαν να ετοιμάσουν scotch egg, με την Μαργαρίτα να ανακοινώνει στην κριτική επιτροπή πως πρόκειται να εξαιρεθεί από τη δοκιμασία, αναλαμβάνοντας την ευθύνη ως αρχηγός.\nΈτσι, ο Στέφανος, ο Παναγιώτης, ο Τζιοβάνι και η Μαρία μαγείρεψαν για να κερδίσουν την λευκή ποδιά. Νικητής αναδείχθηκε τελικά ο Στέφανος, ο οποίος πέρασε αυτόματα στην 8άδα του MasterChef.\nΦάρμα Highlights (9/4): Η αλλαγή στο παιχνίδι, ο νέος αρχηγός και ο πιο δημοφιλής παίκτης


ΜΕ ΤΗ ΔΙΑΠΛΟΚΗ ΧΩΡΙΣ… ΖΙΒΑΓΚΟ Ο ΤΣΙΠΡΑΣ! | ΕΛΛΑΔΑ & ΧΡΥΣΟΣ- ΝΕΑ ΚΑΙ ΕΙΔΗΣΕΙΣ\nΟ Τσίπρας παραμένει πολιτικά επικίνδυνος. Αν και στη Διεθνή Έκθεση Θεσσαλονίκης πέταξε στον κάλαθο των αχρήστων το αποκρουστικό πρόσωπο της προεκλογικής εκστρατείας των ευρωεκλογών («θα ψηφίσετε τον γιο του αποστάτη;») και εμφανίστηκε μειλίχιος, μετριοπαθής και με διάθεση αυτοκριτικής, στην πραγματικότητα υιοθέτησε μια νέα στρατηγική που επιβάλλεται να παρακολουθεί στενά η Ν.Δ.\nΓια να παραφράσω μια παλαιότερη φράση που είχε πει ο Κωνσταντίνος Καραμανλής για τις ΗΠΑ, ο αρχηγός της αντιπολίτευσης «είναι περισσότερο επικίνδυνος ως φίλος παρά ως εχθρός». Και τούτο διότι εξακολουθεί, παρά τους όρκους πίστης «στην εμπειρία και την ωρίμανση», να παραπλανά. Ο κατά δήλωσή του αντισυστημικός είναι ο ορισμός του συστημικού. Η διαφορά του με τον αρχηγό της αξιωματικής αντιπολίτευσης του 2012 είναι ότι εγκαταλείπει το πεζοδρόμιο, διαλέγει ανοιχτά αντιπάλους και συμπαρατάσσεται με φίλους. Προσεκτική μελέτη των τοποθετήσεών του στις δύο ημέρες της έκθεσης οδηγεί στο συμπέρασμα πως επιλέγει στρατόπεδο εντός του συστήματος. Δεν μάχεται το σύστημα. Με την κριτική του στην εταιρία που επελέγη για την επένδυση του Ελληνικού (αναζήτηση χρηματοδότησης με δανεικά), με τη διαφωνία του για την παράταση που δόθηκε στην εργοληπτική εταιρία που διαχειρίζεται το μετρό Θεσσαλονίκης, με την αναφορά του σε ζητήματα ολιγοπωλίου στον χώρο διανομής του Τύπου, με την κριτική του στον τρόπο χρηματοδότησης της εξόρυξης του «Χρυσού» (επιδοτήσεις, κατά τον ισχυρισμό του), έδειξε με ποιους επιχειρηματίες δεν είναι.\nΜε την επιλογή του να δειπνήσει στο ξενοδοχείο «Μakedonia Palace» και να κάνει ξεκάθαρη δήλωση ικανοποίησης για την κατάκτηση του πρωταθλήματος από τον ΠΑΟΚ, με την απόφασή του να κάνει ειδική αναφορά στον διαγωνισμό για το καζίνο στο Ελληνικό και με την ξεκάθαρη θεσμική στήριξή του σε κορυφαία πρόσωπα του πολιτεύματος, τα οποία έχουν και την αποδοχή συγκεκριμένου τμήματος της επιχειρηματικής μας τάξης, έδειξε επίσης ξεκάθαρα με ποιους επιχειρηματίες είναι. Δεν είναι, λοιπόν, αντισυστημικός ο τέως πρωθυπουργός. Συστημικότατος είναι. Και αυτό αποδεικνύεται επίσης από την εκπληκτική φράση για αριστερό αρχηγό της αξιωματικής αντιπολίτευσης ότι «αναζητούμε στρατηγικούς επενδυτές» για την οικονομία μας.\nΌπως το διαβάζετε: Ο κύριος Τσίπρας αναζητεί στρατηγικούς επενδυτές! Και, παρά το γεγονός ότι άσκησε δριμεία κριτική στην κυβέρνηση για τη χρηματοδότηση της εξόρυξης του «Χρυσού» στη Χαλκιδική, έκανε μάλλον ότι δεν άκουσε όταν ρωτήθηκε αν θα ηγηθεί των κινητοποιήσεων στις Σκουριές. Η αναιμική φράση του ήταν ότι «οι εκάστοτε κυβερνώντες πρέπει να λαμβάνουν υπ’ όψιν τους τις κινητοποιήσεις». Το ζιβάγκο στο χρονοντούλαπο της Ιστορίας! Το νέο στοιχείο στην αντιπολίτευση του κυρίου Τσίπρα, λοιπόν, δεν είναι η καθολική ρήξη με το κατεστημένο, όπως έπραξε στο παρελθόν ως ο ταραξίας του δημοσίου βίου, αλλά η επιλογή στρατοπέδου εντός της διαπλοκής εσωτερικού, η καταγγελία της κρατικοδίαιτης διαπλοκής με διευθύνσεις και ονόματα, και η παροχή ιδιότυπης ασυλίας στη διαπλοκή του εξωτερικού.\nΌσον αφορά δε τη διαπλοκή στα Μέσα Ενημέρωσης και τη σύγκρουσή του με αυτά, αυτή φαίνεται πως ανήκει στο παρελθόν. Σε μια επίδειξη αυτοκριτικής, ο κύριος Τσίπρας -το κατάλαβε έστω αργά- ομολόγησε ότι το ζήτημα «δεν είναι να ελέγχεις αυτούς που μεταδίδουν τα γεγονότα, αλλά να παράγεις γεγονότα».\nΗ στάση του απέναντι στους ισχυρούς είναι, λοιπόν, η πρώτη θεμελιώδης αλλαγή στη στρατηγική του. Η δεύτερη αλλαγή είναι η τάση του να ρίξει γέφυρες προς τη… Ν.Δ. Φοβάται κάτι; Τον απασχολεί κάτι; Άγχεται; Ουδείς γνωρίζει. Ωστόσο και η απόφασή του να στηρίξει την επανεκλογή Παυλόπουλου και η άρνησή του να επιτεθεί στη σύζυγο του πρωθυπουργού Μαρέβα για το «πόθεν έσχες» της οικίας του Βολταίρου, αλλά και το «καλά ξεμπερδέματα με τη Νοvartis, εγώ είμαι εδώ» (ως σήμα για συννεννόηση με τον πρωθυπουργό με στόχο την εξουδετέρωση του Αντώνη Σαμαρά ακούστηκε αυτό) μας οδηγούν στο συμπέρασμα ότι τουλάχιστον για την ενδιάμεση φάση ανασύνταξης του ΣΥΡΙΖΑ ο κύριος Τσίπρας δεν πάει γυρεύοντας για καβγά. Εάν ισχύει η εντύπωσή μας και δεν παραπλανηθήκαμε (ο Τσίπρας είναι Ιανός), τότε ο πρωθυπουργός Κυριάκος Μητσοτάκης διαθέτει σπάνια ευκαιρία συνεννόησης με τον μεγάλο πολιτικό αντίπαλό του. Τρίτο σημείο αλλαγής στη στρατηγική Τσίπρα -το αναδεικνύουμε με το πρώτο μας θέμα-, οι αποστάσεις που λαμβάνει από τις ΗΠΑ για το ζήτημα των εξορύξεων υδρογονανθράκων στο Αιγαίο, μεταξύ Καστελόριζου και νότιας Κρήτης. Υπαινισσόμενος τον ενταφιασμό τους με στόχο τη… σύγκλιση τάχα των προοδευτικών δυνάμεων, ο αρχηγός της αντιπολίτευσης προχώρησε σε μια διατύπωση που προσφέρεται για πολλές ερμηνείες.\nΗ καλή είναι ότι, με πρόφαση το περιβάλλον, προτείνει την ακύρωση της συνεκμετάλλευσης, γιατί υποψιάζεται πως οι ΗΠΑ θα μας «ρίξουν» στη μοιρασιά με τους Τούρκους. Ήδη ο Ερντογάν ζητεί το 50% του φυσικού αερίου της Κύπρου. Η κακή είναι ότι υιοθετεί την προεκλογική ατζέντα Βαρουφάκη – Σόρος για να συγκλίνει στρατηγικά με το Μέρα25, που ερωτοτροπεί με τη Ν.Δ. κάτω από τα ραντάρ. Διαλέγετε!\nΤέλος, όσον αφορά το κόμμα του, ο κύριος Τσίπρας δικαιώνει τις προβλέψεις μας: Δεν απάντησε στην ερώτηση για την εκλογή προέδρου του ΣΥΡΙΖΑ από τη βάση. Αντιθέτως, υπαινίχθηκε ηλεκτρονική ψηφοφορία και τόνισε ότι «ούτε ο Τσίπρας θα ήταν κάτι χωρίς τον ΣΥΡΙΖΑ, αλλά ούτε και ο ΣΥΡΙΖΑ θα ήταν κάτι χωρίς τον Τσίπρα». Το τελευταίο, πρώτη φορά ειπώθηκε… Προσοχή, λοιπόν. Ο Κυριάκος δεν υποτίμησε τον Τσίπρα ως πρωθυπουργό και τον κατενίκησε. Δεν πρέπει να υποτιμήσει τον Τσίπρα ούτε ως καταβεβλημένο αρχηγό της αντιπολίτευσης, για τους ίδιους λόγους: για να τον κατανικήσει ξανά.\n[ΠΗΓΗ: https://www.newsbreak.gr, του Μανώλη Κοττάκη, 16/9/2019]\n← ΠΟΙΑ DEALS ΦΕΡΝΕΙ ΤΟ ΕΠΕΝΔΥΤΙΚΟ ΠΡΟΣΚΛΗΤΗΡΙΟ Η ELDORADO GOLD ΑΝΑΖΗΤΕΙ ΣΤΡΑΤΗΓΙΚΟ ΕΤΑΙΡΟ ΓΙΑ ΤΙΣ ΣΚΟΥΡΙΕΣ →


Σταγόνα | Erri De Luca – People & Ideas\nΈνα ανοιξιάτικο βράδυ, συνάντησα την Αntonella. Η ομάδα Assemblea Teatro του Τορίνο με είχε καλέσει για την παράσταση ενός έργου διανθισμένου με κείμενα, μερικά εκ των οποίων προέρχονται από ένα βιβλίο μου. Ο τίτλος του κειμένου είναι : μια σταγόνα μέλι μιας λουλουδιασμένης μέρας. Έχει να κάνει με αγγέλους, και με τα πηγαινέλα τους στο ισόγειο των θνητών. Η παράσταση λαμβάνει χώρα σε μια εκκλησία του Pinerolo. Γνωρίστηκα με την Antonella : με πτυχίο φιλολογίας, ψάχνει χωρίς ελπίδα για δουλειά και αδιάκοπα βρίσκεται στο μέτωπο του αγώνα της, και καθώς κάθε μέρα που περνά αποτελεί οπισθοχώρηση, δεν πρέπει να περάσει καμμία χωρίς αντίσταση. Οπότε πήγε στο βιβλιοπωλείο Campus του Τορίνο, πήρε μερικά αντίτυπα των βιβλίων μου και ήρθε το βράδυ στο Pinerolo για να προσπαθήσει να τα πουλήσει, γνωρίζοντας ότι θα υπήρχε μια συζήτηση μετά την παράσταση. Δεν εργάζεται σ΄αυτό το βιβλιοπωλείο, απλώς προσπάθησε να βρει ένα τέχνασμα για να δημιουργήσει μια ευκαιρία εισόδου. Τα μεσάνυχτα, είναι ακόμα εκεί και μου λέει για τις αυριανές της προσπάθειες.\nΣου ζητώ ένα ασυγχώρητο συγγνώμη, Αντονέλλα, που ανήκεις σε μια κοινωνία που δεν ξέρει τι να σε κάνει, τι να κάνει τις σπουδές σου, την επιθυμία σου να είσαι χρήσιμη, την πολύτιμο πλούτο της ύπαρξής σου. Η καθαρή σου επιμονή, Αντονέλλα, χωρίς ίχνος πίκρας, σπαταλιέται μάταια. Η ανεργία δεν είναι μόνο μια έλλειψη εισοδήματος: είναι μια προσβολή στην καλή θέληση, στις σπουδές, στις ελπίδες νέων ανθρώπων, γεμάτες ζωή και αξία. Δεν ξέρουμε τι να σε κάνουμε, αυτό σου πετάνε στα μούτρα ένα σωρό ενήλικες. Μια κοινωνία που ξεχειλίζει από εργασίες που πρέπει να πραγματοποιηθούν και που τις αμελεί, ενώ αφήνει στην άκρη αποθέματα που χάνονται μέσα στον μύλο της αναμονής.\nΟύτε απόψε κατάφερες να συλλέξεις για σένα μια σταγόνα μέλι από μια από τις ανθισμένες σου μέρες.\nAπό το βιβλίο του Erri de Luca, Alzaia σελ. 55. Άλλο κείμενο του βιβλίου μεταφρασμένο από τα γαλλικά (μετ. Danièle Valin) εδώ .\nΗ μετάφραση είναι της ΦΣ\nΣημ. Αυτές τις μέρες ξεκινά στο Τορίνο η δίκη του Έρρι Ντε Λούκα, ο οποίος, ως μέλος του κινήματος Νο ΤΑV κατηγορείται ότι μέσω συνεντεύξεών του παρακίνησε τον κόσμο σε σαμποτάζ του σιδηροδρόμου μεγάλης ταχύτητας Tav. Τα κίνητρα του συγγραφέα υπήρξαν πολιτικά, κοινωνικά και οικολογικά.


Θεσσαλονίκη: Συνάντηση Τζιτζικώστα- Χρυσοχοΐδη για την αντιμετώπιση της πανδημίας – InfoNews24\nΜετά το πέρας της συνάντησης, ο Περιφερειάρχης Κεντρικής Μακεδονίας Απόστολος Τζιτζικώστας δήλωσε: «Συγχαίρω την ΕΛΑΣ και το Υπουργείο Προστασίας του Πολίτη. Οι άνδρες και οι γυναίκες της ΕΛΑΣ κάνουν κάτω από εξαιρετικά αντίξοες συνθήκες υποδειγματική δουλειά.\nΤόσο στους ελέγχους για την αντιμετώπιση της πανδημίας, όσο και για τη διατήρηση της εγκληματικότητας σε χαμηλά επίπεδα. Θέλω στο πρόσωπό σας κ. Υπουργέ να ευχαριστήσω την Ελληνική Αστυνομία για την εξαιρετική συνεργασία που έχουμε όλο αυτό το διάστημα. Συνεργασία που μας έχει επιτρέψει να κάνουμε πάρα πολλούς και ουσιαστικούς ελέγχους κατά τη διάρκεια της πανδημίας, με τα μικτά κλιμάκια, στα οποία συμμετέχουν η Περιφέρεια Κεντρικής Μακεδονίας, η ΕΛΑΣ και άλλοι φορείς. Θέλω να γνωρίζετε ότι θα συνεχίσουμε ως Περιφέρεια Κεντρικής Μακεδονίας να συνδράμουμε το έργο της ΕΛΑΣ με όσες δυνατότητες και μέσα διαθέτουμε. Θυμίζω ότι η Περιφέρεια Κεντρικής Μακεδονίας είναι από την πρώτη στιγμή δίπλα στην ΕΛΑΣ και σε όσους συμπολίτες μας δίνουν τη μάχη από την πρώτη γραμμή. Διαθέσαμε είδη ατομικής προστασίας για τους άνδρες και τις γυναίκες της ΕΛΑΣ, ώστε να μπορούν να κάνουν τη δουλειά τους με ασφάλεια, να προστατεύουν όλους εμάς. Αυτή την καλή συνεργασία θα συνεχίσουμε και το επόμενο διάστημα».


Μπλόκο στο Kickass Torrents από Google Chrome και Mozilla Firefox - iGuRu\n▹ news ▹ Μπλόκο στο Kickass Torrents από Google Chrome και Mozilla Firefox\nΜπλόκο στο Kickass Torrents από Google Chrome και Mozilla Firefox\ngiorgos in news 10 October, 2015, 11:40 am χωρίς σχόλια\nΧρήστες των Google Chrome και Mozilla Firefox που επισκέπτονται το δημοφιλές torrent site Kickass Torrents (ΚΑΤ), θα έρθουν μπροστά σε μια προειδοποίηση ασφαλείας. Η προειδοποίηση εμφανίζεται σε όλα τα domains (http://kat.cr ή https://kat.cr) και αναφέρει ότι διανέμουν κακόβουλο λογισμικό.\nΑυτό το ζήτημα επηρεάζει μόνο τα δύο προγράμματα περιήγησης που αναφέραμε καθώς το Safe Browsing της Google μπλόκαρε το site.\nΟι χρήστες του Chrome βλέπουν το εξής:\n“Οι επιτιθέμενοι στο kat.cr ενδέχεται να προσπαθήσουν να σας ξεγελάσουν για να εγκαταστήσετε προγράμματα που βλάπτουν την εμπειρία περιήγησής σας (για παράδειγμα, αλλάζοντας την αρχική σελίδα σας ή εμφανίζει επιπλέον διαφημίσεις σε ιστοσελίδες που επισκέπτεστε).”\nΟι χρήστες του Firefox από την άλλη, βλέπουν την παρακάτω προειδοποίηση στο Kickass Torrents:\n“Αυτή η ιστοσελίδα στη διεύθυνση kat.cr έχει αναφερθεί ότι περιέχει ανεπιθύμητο λογισμικό και έχει αποκλειστεί με βάση τις προτιμήσεις ασφαλείας σας.”\nΦυσικά αν εσείς θέλετε να επισκεφτείτε την ιστοσελίδα Kickass Torrents και χρησιμοποιείτε Chrome κάντε κλικ στο Λεπτομέρειες και στη συνέχεια “επισκεφθείτε το site” ενώ αν χρησιμοποιείτε Firefox κάντε κλικ στο “Αγνοήστε την προειδοποίηση αυτή.”\nΌλα αυτά μόνο με δική σας ευθύνη.\nΗ διαγνωστική έκθεση της Google αναφέρει:\nΤρέχουσα κατάσταση καταχώρισης για το kat.cr;\nΟ ιστότοπος αυτός αναφέρεται ως ύποπτος και η επίσκεψη σε αυτόν τον ιστότοπο ενδέχεται να βλάψει τον υπολογιστή σας.\nΑπό τις 6582 σελίδες που εξετάσαμε στον ιστότοπο τις τελευταίες 90 ημέρες, οι 104 σελίδα (ες) έφεραν αποτελέσματα κακόβουλου λογισμικού που μπορεί να εγκατασταθεί χωρίς τη συναίνεση του χρήστη. Την τελευταία φορά που επισκέφθηκε η Google αυτόν τον ιστότοπο ήταν στις 08.10.2015, και η τελευταία φορά που βρέθηκε ύποπτο περιεχόμενο σε αυτόν τον ιστότοπο ήταν στις 08.10.2015.\nΤο κακόβουλο λογισμικό περιλαμβάνει 2 trojan (s), 1 exploit (s). Η επιτυχής μόλυνση προκάλεσε κατά μέσο όρο 2 νέα διαδικασίες στο μηχάνημα-στόχο.\nΤο κακόβουλο λογισμικό φιλοξενείται σε 2 τομείς, τους downloadnet1004.com/ και adventuredistricthotels.com/.\n20 domains εμφανίζονται να λειτουργούν ως ενδιάμεσοι για τη διάδοση κακόβουλων προγραμμάτων στους επισκέπτες αυτού του ιστότοπου, συμπεριλαμβανομένων των ato.mx/, adk2.co/, chlcotrk.com/.\nΑυτός ο ιστότοπος φιλοξενήθηκε σε 12 δίκτυα, συμπεριλαμβανομένων των AS10929 (NETELLIGENT), AS15169 (Google), AS41390 (RN-DATA-LV).\nΤις τελευταίες 90 ημέρες, το kat.cr δεν φαίνεται να λειτουργεί ως διαμεσολαβητής για τη μόλυνση κανενός ιστότοπου.\nΑυτός ο ιστότοπος έχει φιλοξενήσει κακόβουλο πρόγραμμα;\nΌχι, αυτός ο ιστότοπος δεν φιλοξένησε κακόβουλο λογισμικό τις τελευταίες 90 ημέρες.\nΣε ορισμένες περιπτώσεις, τρίτα μέρη μπορούν να προσθέσουν κακόβουλο κώδικα σε νόμιμους ιστότοπους, γεγονός που προκαλεί την εμφάνιση του μηνύματος προειδοποίησης.\nΕν ολίγοις, είτε κάποιες από τις σελίδες του Kickass Torrents φιλοξενούν κακόβουλο λογισμικό, ή το Google τις ανιχνεύει εσφαλμένα σαν κακόβουλες. Αυτό το ζήτημα παρουσιάζεται συνήθως όταν παραβιαστεί ένα δίκτυο διαφημίσεων και αρχίζει να εξυπηρετεί κακόβουλες διαφημίσεις.\nΠράγματι, η ομάδα του ΚΑΤ ανέφερε στο TorrentFreak ότι “ο κακόβουλος διαφημιστής έχει αφαιρεθεί.”\nShare the post "Μπλόκο στο Kickass Torrents από Google Chrome και Mozilla Firefox"\nΜπλόκο στο Kickass Torrents από Google Chrome και Mozilla Firefox was last modified: October 10, 2015, 11:40 am by giorgos\nPrevious Previous post: Σάββατο 10 Οκτωβρίου ο αστεροειδής devil rock περνάει από τη Γη\nNext Next post: Πως να δημιουργήσετε ένα Restore σημείο στα Windows 10


Περιορισμοί! | Page 2 | AVsite\nΔε μπορώ να καταλάβω τη σκέψη της Volvo. Σαφώς και οι υψηλές ταχύτητες σκοτώνουν, αλλά όταν η εξέλιξη των κινητήρων, ατμοσφαιρικών και μη, έχουν φτάσει στα επίπεδα που βλέπουμε σήμερα πως "νομιμοποιείται" ένας κατασκευαστής να περιορίζει τεχνιτά και σε ένα μόνο τομέα (αυτόν της τελικής ταχύτητας) την απόδοση των κινητήρων; Τι κάνει την εταιρία να πιστεύει ότι η τελική ταχύτητα των 180 χιλ. να θεωρεί ότι θα μειώσει τα τα ατυχήματα; Ποιο είναι το ποσοστό των ατυχημάτων που οφείλονται αποκλειστικά σε ταχύτητες άνω των 180 χλμ; Έπειτα, ο περιορισμός αυτός θα επηρεάσει την τόσο απαραίτητη ενεργητική ασφάλεια;\nΕίναι μερικές, λογικές νομίζω, απορίες στις οποίες θα πρέπει να απαντήσει ο κατασκευαστής πριν προβεί σε τέτοιους περιορισμούς.\nΌσο για τα υπόλοιπα συστήματα που αναφέρονται στο άρθρο, καλώς να ορίσουν, είμαι σίγουρος ότι θα βοηθήσουν την ασφάλεια των επιβαινόντων στα αυτοκίνητά της. Κατά το παρελθόν έχει παρουσιάσει πολλές καινοτομίες, όπως η αποφυγή σύγκρουσης πεζών και προπορεύμενων αυτοκινήτων, (η πρώτη λειτουργία ενεργοποιήθηκε μία φορά στο δικό μου, όταν ένα παιδάκι ξέφυγε από τον έλεγχο των γονέων του και πετάχθηκε στο δρόμο, πολύ κοντά στον προφυλακτήρα. Ακινητοποιήθηκε ακαριαία!). Έχω την αίσθηση ότι τέτοια πίεση και ταχύτητα αντίδρασης, κανένα ανθρώπινο πόδι δε θα μπορούσε να ασκήσει. Θυμάμαι τότε, όλους όσους είδαν το περιστατικό, να με ρωτάνε πως πρόλαβα και αντέδρασα έτσι!). Μου έχει μείνει αυτό.\nΠροσωπικά είμαι πολύ επιφυλακτικός στην πρόθεσή της αυτή. Και αυτό διότι δυσκολεύομαι να πιστέψω ότι το μέτρο αυτό θα συμβάλει στη μείωση των ατυχημάτων. Σε άλλα πράγματα ναι, όπως στη μείωση της κατανάλωσης για παράδειγμα, δεδομένου ότι, στο δικό μου πάντα, ζητά 6 - 6,5 Lt/100 έως 120 - 130 χιλμ, και σε ταχύτητες άνω των 200, έως και αυτή της τελικής του, 38, 50 !\nΒρε, όλα καλά κι όλα ωραία, να βάλουν και όρια. Αλλά αν ο οδηγός είναι βλαξ, θα τη κάνει και με 50 χαω\nΚαι βέβαια θα μας σώσει, έχεις δει τι γίνεται (γινόταν) στην παραλιακή ή στη Βουλιαγμένης νυχτερινές ώρες;;\nΤην άλλη φορά πήγαινα από παραλιακή στην Βουλιαγμένη στο φανάρι του καβουριού 300m μετά νύχτα 1:00 νομίζω Φεβρουάριος Μάρτιος (ήμουν στο ρεύμα προς Γλυφάδα) και βλέπω απέναντι δεκάδες φώτα και καπνούς και νόμιζα ότι γινόταν κάποιο υπαίθριο πάρτι, σταματάω κάπου και πάω με τα πόδια να δω και ήταν μία Πόρσε και μία BMW που με δυσκολία αναγνώριζες τη μάρκα έτσι όπως είχαν γίνει μια άμορφη μάζα (είχαν πάρει και τα δύο φωτιά) να έχουν πάει 2 πυροσβεστικά να ρίχνουν νερά να έχει πλημμυρίσει όλος ο δρόμος και να κόβουν με αλυσοπρίονα δέντρα που είχαν πέσει στο δρόμο ενώ και πιο κάτω υπήρχε ένα αυτοκίνητο αναποδογυρισμένο και εκεί τριγύρω να έχουν μαζευτεί δεκάδες νεαροί κάγκουρες της νύχτας και να τραβούν με κινητά το γεγονός, φυσικά σκοτώθηκαν όλοι μετά από αυτήν την κόντρα και σίγουρα δεν πήγαιναν με 80 και 100 km και πιθανόν να μην πέρασε σαν είδηση πουθενά την επόμενη μέρα.\nΚαι συνεχώς γίνονται τέτοια δυστυχήματα σε μεγάλους δρόμους και λεωφόρους.\nΘα πρέπει να υπάρχουν αυστηρότεροι νόμοι και να εφαρμόζονται και να μην περιμένουμε από τεμπέληδες που αράζουν στο Γρηγόρη πίνοντας freddo cappuccino χαζεύοντας το κινητό και ρίχνοντας κλεφτές ματιές στο γκομενάκι που περνά ξύνοντας τα @ρχίδι@ τους αλλά από τους αληθινούς υπερασπιστές του νόμου όπως τον επιθεωρητή Κάλαχαν το δικαστή Dredd και τον RoboCop.\nReactions: n_olympios, Γιάνννης and vasilisnt\nΤι κάνει την εταιρία να πιστεύει ότι η τελική ταχύτητα των 180 χιλ. να θεωρεί ότι θα μειώσει τα τα ατυχήματα;\nΈνα άλλο καίριο ερώτημα είναι, τι κάνει νιάου-νιάου στα κεραμίδια;;;\nΠοιο είναι το ποσοστό των ατυχημάτων που οφείλονται αποκλειστικά σε ταχύτητες άνω των 180 χλμ;\nΠόσο ΠΡΕΠΕΙ να είναι ώστε να δεχθείς το επιχείρημα;\nΠόσες ζωές πρέπει να σώζονται κάθε χρόνο, για να αλλάξεις γνώμη; Αν σώζονται 5 στην Ελλάδα π.χ., είναι λίγες;\nΚαι για να μην κοροϊδευόμαστε, ποιό είναι το φοβερό και τρομερό τίμημα για σένα, να μην μπορείς να υπερβείς τα 180; Τι ακριβώς είναι αυτό που θα στερηθείς, που πρέπει να το βάλουμε σε μια ζυγαριά με Ν ζωές, και να δούμε τι μετράει περισσότερο; Εξήγησέ μας....\nΜα, αυτή είναι η ουσία κατά τη γνώμη μου. Αν ο οδηγός δεν σέβεται και δεν φοβάται τίποτα, θα κάνει τη μαλακία του ακόμα και με μικρή ( σχετικά ) ταχύτητα. Αν σταθείς και προσέξεις πως οδηγούμε γενικότερα, στη κίνηση, θα καταλάβεις πιστεύω ότι το τελευταίο που πρέπει να μας απασχολεί, είναι η ταχύτητα. Πόσα ατυχήματα και δυστυχήματα έχουμε στις εθνικές και πόσα εντός αστικού ιστού;\nΑυτό με τους περιορισμούς σύμφωνα με γεωγραφικό εντοπισμό, είναι άκρως ενδιαφέρον πάντως.\nΥπάρχει λόγος να κινείται κάποιος με το αυτοκίνητό του με ταχύτητα π.χ πάνω από 150Km/h σε αυτοκινητόδρομο;\nΕκτός από την ενίσχυση του υπερεγώ τι άλλο να κερδίσει άραγε;\nΜα αυτό που σου είπα Νίκο πιο πάνω που τους μάζεψαν με τα κουταλάκια μέσα στην πόλη ήταν σε κεντρικό δρόμο, είναι γεγονός ότι δεν υπάρχει παιδεία και ότι οι Έλληνες οδηγούν σαν τους Ινδούς η τους Πακιστανούς η δεν ξέρω κι εγώ τι αλλά είμαι της γνώμης ότι η ταχύτητα σκοτώνει, αν τρακάρεις με 50 η 60 km έχεις πολύ περισσότερες πιθανότητες να βγεις ζωντανός από ότι αν τρακάρεις με 130.\nΣίγουρα, αλλά δεν είναι μόνο οι επιβάτες των οχημάτων που διατρέχουν κίνδυνο. Με 50-60 μπορεί να τη γλυτώσεις μεν, αλλά αν κοπανήσεις ένα πεζό, το πιο πιθανό είναι να του προκαλέσεις σοβαρή ζημιά. Αν μάλιστα είναι κανένα παιδάκι...\nAnyway, νομίζω λέμε το ίδιο και δεν διαφωνώ με τις επιλογές της Volvo. Απλά θεωρώ ότι το να ξορκίζουμε το κακό της ταχύτητας άνω των 150, δεν λέει τίποτα. Δεν μου λέει κάτι δηλαδή να ασχολούμαστε με το τί συμβαίνει στην εθνική που τη χρησιμοποιούμε όχι και τόσο τακτικά, ενώ καθημερινά κινούμαστε εντός πόλης και συμπεριφερόμαστε εντελώς σαν αλήτες.\nΝαι φυσικά, συμφωνώ μαζί σου!\nΚαι ακόμη περισσότερο με την Volvo που εξελίσσει τεχνολογίες για να παρακολουθεί τον οδηγό και την κατάστασή του ώστε σε περίπτωση που κάτι δεν πάει καλά να του απαγορεύει ακόμη και να οδηγήσει, θα δούμε πολλά τέτοια στο μέλλον όπου κάμερες θα παρακολουθούν τον οδηγό και τον τρόπο που χειρίζεται το όχημα, φυσικά όλα αυτά τα δεδομένα θα πηγαίνουν εκεί που πρέπει και θα τα επεξεργάζονται και να λαμβάνονται μέτρα ώστε να μην κάνει μαγκιές και θέτει σε κίνδυνο τη ζωή του (το λιγότερο) και των άλλων (το κυριότερο).\nΤόσα συστήματα επόπτευσης του οδηγού αναπτύσσει. Χάθηκε να βάλει και ένα που να σκάει καρφωτή στην αστυνομία να τον μαζεύουν; Αλλά τότε, θα χάσει απο πωλήσεις. Αν και σπάνια συναντάς αλήτη με Volvo. Με τα ίδια χρήματα περίπου παίρνει κ@βλόγκαζο.\nΘσ πρέπει να αλλάξει και το νομοθετικό πλαίσιο όμως, έχουμε μέλλον μπροστά μας...\nΣτα 180 έχεις πεθάνει,στα 230 το παλεύεις στην εντατική\ngid κάνει "νιάου Νιάου", όταν αποδεδειγμένα και με αρκετά χαμηλότερες ταχύτητες, έχουμε τα ίδια τραγικά αποτελέσματα; Πόσο μάλλον αυτή των 180 χλμ.\nΈτσι όπως το θέτεις κανένα, ούτε ένα. Η πραγματικότητα όμως πιστεύω ότι είναι διαφορετική, Τί εννοώ: δεν είναι δυνατόν να μιλάμε για περιορισμούς ταχύτητας έως τα 180 χλμ. (που δεν είναι λίγα, το τονίζω ξανά) - αυτό είναι εύκολο να γίνει και με μηδενικό κόστος μάλιστα - και να μην υπάρχει η λειτουργία που περιέγραψα παραπάνω για τη σύγκρουση πεζών σε ΟΛΑ τα αυτοκίνητα. Ή η υιοθέτηση του περιβόητου Head Up Display ακόμα και στα πιο μικρά μοντέλα.\nΤο ζήτημα των ατυχημάτων είναι πολύ μεγάλο και οι λύσεις απαιτούν τη συνεργασία όλων των αυτοκινητοβιομηχανιών. Πριν από πολύ λίγα χρόνια είχα διαβάσει μια μελέτη της ίδιας εταιρίας, η οποία αφού ανέλυε τις συχνότερες αιτίες ατυχημάτων και δυστυχημάτων, (δεν περιελαμβανόταν μέσα σ' αυτές η σημερινή πρόθεσή της), κατέληγε στο συμπέρασμα ότι εάν συνεργαζόταν συνολικά οι κατασκευαστές για την ανάπτυξη λογισμικών και κοινών μονάδων ζεύξεις των οχημάτων, ώστε αυτά να μοιράζονται δεδομένα σε πραγματικό χρόνο (εννοείται ότι ως προυπόθεση ορίζονταν η οπτική επαφή και από μιά απόσταση λίγων μέτρων έως αρκετών εκατοντάδων), και αναλύοντας την κατάσταση του οδηγού (υπνηλία για παράδειγμα, ή την κατάσταση του οχήματος: πίεση και φθορά ελαστικών, φρένων κ.α. ), θα μπορούσαν αυτά είτε με προειδοποιήσεις προς τον οδηγό, ή εάν αυτές για οιονδήποτε λόγο αγνοούνταν, τότε θα μπορούσαν ακόμη και να αναλάβουν τον έλεγχο κάποιων κρίσιμων λειτουργιών, όπως η μείωση της ταχύτητας έως και η μηδένησή της εάν διαπίστωναν αδράνεια του οδηγού. Αναφερόταν ακόμη και στη μη εκκίνηση του οχήματος εάν αυτό δεν πληρούσε ορισμένα βασικά πράγματα που αφορούσαν στο Service! Έλεγε και άλλα τα οποία δυστυχώς δε θυμάμαι να αναφέρω. Καταπληκτική ιδέα! Η τεχνολογία υπάρχει; Είναι εφαρμόσιμη; Ναι έλεγε η έκθεση, το πιστεύω λέω εγώ, γνωρίζουμε ότι βρίσκει εφαρμογή σε ευρεία κλίμακα στη στρατιωτική βιομηχανία 10ετίες τώρα. Προυπέθετε βέβαια τη συνεργασία όλων των κατασκευαστών, αγνοώντας το κόστος. Για ανθρώπινες ζωές μιλάμε.\nΚαι για να μην κοροϊδευόμαστε, ποιό είναι το φοβερό και τρομερό τίμημα για σένα, να μην μπορείς να υπερβείς τα 180;\nΚανένα, απολύτως. άλλωστε δεν ταξιδεύω με αυτές τις ταχύτητες. Τις πολύ λίγες φορές που το έκανα (μετριούνται στα δάκτυλα του ενός χεριού), εννοείται ότι αυτές συνέβησαν μόνο στην εθνική οδό και όχι σε επαρχιακούς δρόμους, και για λίγη χλμ απόσταση, μόνο και μόνο για να γνωρίζω τα όρια του αυτοκινήτου μου. Κυρίως αυτά αφορούσαν στην ικανότητα φρεναρίσματος με πολύ υψηλές ταχύτητες και τη συμπεριφορά που θα επεδείκνυε το όχημα κατά την αυτή διαδικασία. Πρέπει να τα γνωρίζουμε. Μέσω αυτής βέβαια γνωρίζει κανέις την τελική ταχύτητα, το επίπεδο αεροδυναμικών θορύβων , κατανάλωση, θερμοκρασία κ.λ.π.\nΤι ακριβώς είναι αυτό που θα στερηθείς, που πρέπει να το βάλουμε σε μια ζυγαριά με Ν ζωές, και να δούμε τι μετράει περισσότερο;\nΑπάντησα παραπάνω. Τίποτε. και φυσικά δεν βάζω στη ζυγαριά την ανθρώπινη ζωή με κάτι. Όμως επέτρεψέ μου να θεωρώ ότι η υιοθέτηση της συγκεκριμένης ανώτερης ταχύτητας από τη Volvo, δε θα αλλάξει καθόλου τη σκληρή πραγματικότητα που λέει ότι η ταχύτητα σκοτώνει.\nΔε φταίνε τα μέσα για τα ατυχήματα/δυστυχήματα, και αυτά δεν λύνονται με τρόπους του τύπου "περιορίζω τις τελικές ταχύτητες από 200 χλμ, ή και παραπάνω, έως τα 180," διότι και αυτός ο αριθμός είναι τεράστιος. Έχουν να λύσουν άλλα ζητήματα, πολύ πιο σοβαρά, ας αποφασίσουν επιτέλους να τοποθετήσουν το πιο απλό, αυτό της προειδοποίησης πίεσης ελαστικών που είπα παραπάνω. Ή να σταματήσουν πλέον κάποιες να εφοδιάζουν στα μικρά τους μοντέλα ταμπούρα, ή μονές δισκόπλακες στους μπροστινούς τροχούς!\nΔεν έχεις άδικο στις παρατηρήσεις σου, αλλά προέχουν άλλα πράγματα πολύ πιο σοβαρά. Αυτό που προτίθεται να κάνει η Volvo (της οποίας μοντέλου της είμαι κάτοχος, πληρώνοντάς το αδρά), θεωρώ είναι μια επιδερμική αντιμετώπιση. Θα δούμε έαν τελικά θα το κάνει, εδώ θα είμαστε να το συζητήσουμε πάλι...\nΆλλ' ντ' άλλα της Παρασκευής το γάλα....\nΔιαφωνείς, αλλά συμφωνείς, αλλά τελικά διαφωνείς, και αντιπροτείνεις τριτεύουσας σημασίας μέτρα....\nΤο γνωστό τροπάριο: να μην γίνει αυτό που δε θέλω να γίνει, αντίθετα να ληφθούν πρώτα κάποια άλλα μέτρα εντελώς "ανώδυνα", επειδή τάχα είναι "πολύ πιο σοβαρά"....\nΑλλά κατά τα άλλα συμφωνείς πως "η ταχύτητα σκοτώνει. "\nπληρώνοντάς το αδρά),\nΠαρακαλώ μια διευκρίνηση: το ανέφερα αυτό για να καταδείξω ότι πλήρωσα τόσα χρήμα για την αγορά ότι πιο καινοτόμου υπήρχε εκείνη την εποχή και αφορούσε την ασφάλεια, τόσο τη δική μου, όσο και των άλλων. Δε θα ήθελα να παρεξηγηθώ..\nΜε συγχωρεις, δε μπορώ να συμφωνήσω με αυτά που γράφεις. Ανέφερα γιατί.\nΚαλημέρα κ Χριστός Ανέστη\nβάζω στην εξίσωση τα παρακάτω :\nθυμηθείτε τα τραγικά αποτελέσματα των κρας-τεστ τόσο στις λαμαρίνες όσο και στους μικρούς ή μεσαίους τραυματισμούς των επιβαινόντων και αυτά με ταχύτητες (σχεδόν) πόλης.\nφανταστείτε λοιπόν τι γίνεται σε μεγαλύτερες ταχύτητες ή σε μετωπικές των 60χλμ/ώρα που πάει αθροιστικά ή μετωπική με μεγαλύτερο κ βαρύτερο όχημα πχ φορτηγό εκεί το παιχνίδι είναι τελειωμένο. Άρα κ τα 180 είναι too much. Το ανθρώπινο σώμα δεν αντέχει τέτοιες κρούσεις γιαυτο και δεν έχουν νόημα κρας-τεστ με ταχύτητες 100 ή 160 ή 200 χλμ. γιατί απλά δεν επιζεις ή μένεις παράλυτος ή φυτό.\nΆλλη παράμετρος , ως παράπλευρη συνέπεια, είναι το σύστημα υγείας που είναι επιβαρυμένο και προσπαθούν να το αποφορτίσουν και ταυτόχρονα σώζοντας νέους ανθρώπους (ένας πχ 65 ή 78 ή 82 χρονών -στατιστικά- δεν τρέχει με 200 χλμ) συνήθως νέοι άνθρωποι τρέχουν και αυτούς προσπαθούν να σώσουν. Φυσικά υπάρχουν και οι εξαιρέσεις ένθεν κακείθεν αλλά δεν αναιρείται ο κανόνας.\nΤο μέλλον είναι ΟΛΑ τα autoκίνητα να κινούνται μόνα τους με ίδια ταχύτητα πχ 75 χλμ/ώρα χωρίς την «οδηγική» φροντίδα του ανθρώπου.\nΑς σκεφθούμε και την πιθανότητα η volvo (οι εταιρείες γενικα) να σκέπτεται κάτι τέτοιο προς ίδιον οφελος: δηλ τη μη καταπόνηση των κινητήρων της σε μεγάλο φορτίο. Προ ετων η Opel σε δικό της τουρμπατο μέσω ενημέρωσης λογισμικού "φρεναρισε" τα τεχνικά χαρακτηριστικά των κινητήρων της που είχαν πωληθεί, γιατί της "ξέφυγαν" καμία 20αρια ιπποι προς τα πάνω, και φοβηθηκε ζημιές. Άρα και ο περιορισμός ταχύτητας, θανατηφόρα έτσι κι αλλιώς, ίσως να αποσκοπεί εκει: σου πουλώ μεν 200 άλογα μα θα ταΐζεις 150 γιατί τα άλλα "τρώνε" ασύμφορα"\nReactions: n_olympios, rose.athens and JOHN MARKOU\nΚανεις δεν εχει σκεφτει οτι η τεραστια πλειοψηφια των οχηματων που κυκλοφορει,πανω απο τα 120-140 ειναι βαρκα γυαλο!Οι αναρτησεις και τα φρενα του ειναι αναποτελεσματικα πανω απο αυτες τις ταχυτητες και η ασφαλεια-παθητικη και ενεργητικη-πηγαινει περιπατο.Οποιος εχει οδηγησει ενα σπορ καλοστημενο οχημα το καταλαβαινει.Το Corolla E12 1.6 που ειχα παλια,πανω απο τα 150 ενιωθες οτι αιωρουνταν!Η Celica απο την αλλη,ενιωθες οτι οσο ανοιγες τοσο πιο πολυ καρφωνοταν στον δρομο-λες και πηγαινε σε ραγες!Δοκιμασμενο μεχρι τα 260χαω.\nOnline τώρα: 665 (Μέλη: 92, Επισκέπτες: 573)


Πράσινη...εκτόξευση - 3 γκολ στον Λεβαδειακό, 5 βαθμούς απ'τον Ολυμπιακό | Αθλητικά - Ειδήσεις NewsIt.gr\nΠράσινη...εκτόξευση - 3 γκολ στον Λεβαδειακό, 5 βαθμούς απ'τον Ολυμπιακό\nΤελευταία ενημέρωση: 25.01.2012 | 21:31\nΠρώτη δημοσίευση: 25.01.2012 | 21:19 Ο Παναθηναϊκός πήρε την πιο άνετη νίκη του τον τελευταίο καιρό και διεύρυνε στους 5 βαθμούς τη διαφορά του από τον Ολυμπιακό. Πρωταγωνιστής και σκόρερ δύο τερμάτων ο Τοτσέ, ενώ ο Σαριέγκι είχε ανοίξει το δρόμο...\nΟι “πράσινοι” σημείωσαν την πέμπτη και πιο άνετη συνεχόμενη νίκη τους, ξεχρέωσαν με τα ματς που χρωστούσαν και βρέθηκαν στο +5 από τον Ολυμπιακό. Ο Τοτσέ ξεκίνησε βασικός και με δύο τέρματα ήταν αυτός που “καθάρισε” το ματς ενώ ο Γιόσου Σαριέγκι έδιωξε στο 33' το άγχος.\nΟ Παναθηναϊκός όπως παραδοσιακά κάνει στα τελευταία του ματς, δεν ξεκίνησε καλά και χρειάστηκε να έρθει η μεγάλη ευκαιρία του Λεβαδειακού στο 16' για να ξυπνήσει τους “πράσινους”. Ο Καρνέζης αντέδρασε σωστά στο πλασέ του Βασιλείου και από εκεί και μετά οι γηπεδούχοι επέβαλαν πλήρως το ρυθμό τους.\nΔημιούργησαν αρκετές ευκαιρίες ενώ διαμαρτυρήθηκαν δικαιολογημένα για πέναλτι στη φάση του 28ου λεπτού όταν ο Λέτο ανατράπηκε μέσα στην περιοχή από τον Ιωάννου.\nΠέντε λεπτά αργότερα ήρθε το γκολ του Σαριέγκι να διώξει το άγχος των “πράσινων”. Ο Λέτο εκτέλεσε το κόρνερ και ο Ισπανός με όμορφη κεφαλιά σημείωσε το δεύτερο του φετινό τέρμα στη Σούπερ Λίγκα.\nΟι πράσινοι χαλάρωσαν μέχρι το τέλος του πρώτου μέρους και στο δεύτερο σαρανταπεντάλεπτο αποφάσισαν να “καθαρίσουν” το ματς και τα κατάφεραν.\nΠρωταγωνιστής ήταν ο Τοτσέ που στο 59' βρέθηκε στην κατάλληλη θέση και με κοντινό πλασέ έκανε το 2-0.\nΟ Ισπανός 4 λεπτά αργότερα σημείωσε το τέταρτο φετινό γκολ, πλασάροντας ιδανικά τον Κυριακίδη μετά από ασίστ του Λέτο.\nΟ αγώνας ουσιαστικά τελείωσε σε εκείνο το σημείο με τον Παναθηναϊκό να κάνει συντήρηση στα εναπομείναντα λεπτά.\nΟι πράσινοι έφτασαν στους 45 βαθμούς, πέντε περισσότερους από τον Ολυμπιακό και πλέον έχουν σημαντικό προβάδισμα για την κατάκτηση του τίτλου.\nΠαναθηναϊκός (Ζεσουάλντο Φερέιρα): Καρνέζης, Σαριέγκι, Βιτόλο (71' Καραγκούνης), Τότσε (78' Πετρόπουλος), Λέτο, Κουίνσι (82' Μαυρίας), Ζέκα, Μαρίνος, Σιμάο, Κατσουράνης, Σπυρόπουλος.\nΛεβαδειακός (Γιώργος Παράσχος): Κυριακίδης, Βιάνα, Μαχαίρας, Κοιλιάρας (60' Παπαδόπουλος), Βασιλείου (71' Ζαουί), Αλεξίου, Ιωάννου, Κουτσόπουλος (60' Σάντσεζ), Μεντί, Πόποβιτς, Σουμπίνιο.


Πώς θα κρατήσεις έναν άντρα στη ζωή σου – Newlifestyle\nHome > Face to Face > Πώς θα κρατήσεις έναν άντρα στη ζωή σου\nΔεν έχει κανένα νόημα να βλέπεις, να ζηλεύεις, να ανταγωνίζεσαι, να αγχώνεσαι, να ταράζεσαι με τις καλλονές που βλέπεις γύρω σου ή στα περιοδικά. Ούτε να παθαίνεις εμμονές με τη σεξουαλικότητά σου και την υπερβολική προσπάθεια να είσαι σέξι. Ναι, η εμφάνιση παίζει ρόλο. Ναι, πρέπει να είσαι περιποιημένη.\nΝαι, τα ψηλά τακούνια αρέσουν στα αγόρια. Αυτό όμως που τελικά θα τον κερδίσει, αυτό που θα σε κάνει να «κερδίσεις» τη διπλανή σου, είναι η προσωπικότητά σου. Το να τον κάνεις να γελάει (πολύ δυνατό χαρτί αυτό), να βλέπει ότι έχεις ενδιαφέροντα, ότι έχεις άποψη, αυτοπεποίθηση, ζωή. Δεν είσαι κολλημένη πάνω του, δεν τον πρήζεις, δεν έχεις ανασφάλειες.\nΜπορείτε να κάνετε μια συζήτηση, μπορείτε να επικοινωνήσετε, να περάσετε καλά μαζί. Αυτό. Η προσωπικότητά σου, η γλύκα σου, η ευγένειά σου είναι που θα τον κρατήσει κοντά σου. Να το θυμάσαι.


Η αναζήτηση, Η ανατροπή, Η αναλαμπή - Η τριλογία - Θέμελης Νίκος\nHomeΒιβλιοπωλείο> ΈντυπαΗ αναζήτηση, Η ανατροπή, Η αναλαμπή – Η...\nΗ αναζήτηση, Η ανατροπή, Η αναλαμπή – Η τριλογία – Θέμελης Νίκος\nΑρχική σελίδα / Προσφορές / Η αναζήτηση, Η ανατροπή, Η αναλαμπή – Η τριλογία – Θέμελης Νίκος\nISBN έντυπου: 9786180313581\nΗ αναζήτηση, Η ανατροπή, Η αναλαμπή - Η τριλογία - Θέμελης Νίκος ποσότητα\nΚατηγορίες: > Έντυπα, Ελληνική Λογοτεχνία, Επιλεγμένα Ελλήνων Εκδοτών, Μυθιστορήματα, Προσφορές\nAuthor: Θέμελης Νίκος\nΈξι πρόσωπα αφηγούνται ισάριθμες ιστορίες και συνθέτουν συγχρόνως την περιπέτεια ζωής του κεντρικού ήρωα και των σχέσεών τους μαζί του. Σχέσεις εξουσίας και δεσμοί καταπίεσης, αλλά και σχέσεις φιλίας και έρωτα, ελευθερίας και δημιουργίας. Σ’ έναν κόσμο που φεύγει και σ’ έναν κόσμο που έρχεται, στα τέλη του περασμένου αιώνα και στις αρχές του 20ού, κάποιοι αναζητούν καινούριες απαντήσεις, συγκρούονται για τις ιδέες τους, κυνηγούν προσωπικά και συλλογικά οράματα.\nΛίγο πριν το γύρισμα του 1900, ενώ η αστική τάξη διευρύνει την ακτινοβολία της και την ισχύ της, οι αυτοκρατορίες που απλώνονται στη χερσόνησο του Αίμου μέχρι ψηλά στη Νότια Ρωσία, αμφισβητούνται από κάθε λογής κινήματα. Κινήματα απελευθέρωσης από δυνάστες ή κατακτητές, από αλλοεθνείς ή αλλόδοξους, απ’ οτιδήποτε κρατάει τον κόσμο δεμένο στο χθες, στο τέλμα, στην υποταγή, πνίγει τις ικανότητές του και κάθε φωνή για ελευθερία και δικαιοσύνη. Στον κόσμο αυτό, μια γυναίκα αποφασίζει τον δικό της μακρύ δρόμο για μια ζωή που θέλει η ίδια να ορίζει με τα αισθήματά της, τις ιδέες της και τις επιλογές της. Μια ζωή που η μία ανατροπή διαδέχεται την άλλη, μαζί με τις ανατροπές που παρασέρνουν έθνη και κοινωνίες.\nΗ ιστορία μιας οικογένειας που θέλει να προκόψει, ν’ ανεβεί κοινωνικά, να ορίσει την ταυτότητά της με την αστική τάξη στην οποία ανήκει. Το μεγάλο μυστικό της οικογένειας που σέρνεται πάνω από τριάντα χρόνια και τη σφραγίζει. Δρόμοι ζωής, που αναμετρώνται με τη Μεγάλη Ιδέα, τον Διχασμό, τη Μικρασιατική Καταστροφή, ξετυλίγονται στην Πάτρα, στην Αθήνα, στον Πειραιά, στο Βερολίνο.\nΓράφω γιατί αισθάνομαι την ανάγκη να αναστοχαστούμε για ένα παρελθόν ολοκληρωμένο, όμως όχι και πεπερασμένο. Γιατί ήταν χωλή η παιδεία που μας προσέφεραν για να πορευτούμε και ανέκαθεν με ενοχλούσαν, στην πραγματικότητα που ζούσα, ιδέες και αντιλήψεις που τις θεωρούσα υπεύθυνες για τις κάθε λογής υστερήσεις και μας εμπόδιζαν “να σηκωθούμε λίγο ψηλότερα”.\nΔεν γράφω για να αρέσω. Μου αρκεί ότι μπορώ κάποια πράγματα να τα επικοινωνήσω, επειδή κάποιους μπορεί να ενδιαφέρουν και άλλους ίσως να ψυχαγωγούνε. Γι’ αυτό άλλωστε πάντα αμφίθυμα εκτίθεμαι και τα δημοσιεύω


Παπούτσια: Τι πρέπει να προσέξεις με τα καλοκαιρινά σχέδια | Μόδα Ειδήσεις\nΤι πρέπει να προσέξεις στην αγορά των καλοκαιρινών παπουτσιών σου\nΤα tips που θα προσθέσουν άνεση στο περπάτημα σου χωρίς να κάνουν εκπτώσεις στο στιλ σου.\nΛίγο προτού ξεχυθείς στην αγορά για να κάνεις την καθιερωμένη ανανέωση της γκαρνταρόμπας για αυτή τη σεζόν, επίτρεψε μας να σου προσφέρουμε μερικά tips που θα σου λύσουν τα χέρια τη φετινή καλοκαιρινή περίοδο. Παρακάτω συγκεντρώσαμε 3 στιλιστικά tips για να μπορέσεις να επιλέξεις τα κατάλληλα παπούτσια αλλά και να χαρείς όσα έχεις ήδη στη συλλογή σου.\nΦέτος βάζουμε τέλος στο άβολο περπάτημα | Τα βήματά σου θα έχουν στιλ και χάρη\nΌταν επιλέγεις καλοκαιρινά παπούτσια πρέπει να κρατάς στο πίσω μέρος του μυαλού σου πως το σώμα σου λόγω της ζέστης και των καιρικών συνθηκών του καλοκαιριού πρήζεται. Το ίδιο ισχύει και για τα πόδια σου. Οπότε καλό θα είναι να ανεβαίνεις μισό ή και ένα νούμερο παραπάνω, ώστε να είσαι πάντα άνετη. Αν δεν βρίσκεις την τέλεια διαφορά μεταξύ των νούμερων, μπορείς πάντα να προσθέσεις πατάκια για να το προσαρμόσεις τέλεια στις ανάγκες σου.\nΚαι αφού αναφέραμε τα πατάκια, έχουμε τη λύση στο χρόνιο πρόβλημα της κούρασης και της δυσφορίας, που προκαλούν τα καλοκαιρινά ψηλοτάκουνα παπούτσια: Πατάκια σιλικόνης. Θα δώσουν την πιο αναπαυτική αίσθηση στο πάτημά σου και δεν θα χρειαστεί να υποφέρεις με τα αγαπημένα σου πέδιλα ή τις γόβες του γραφείου. Μπορείς μάλιστα να προσθέσεις σε κάθε παπούτσι, ακόμα και τα σανδάλια, που δεν είναι τόσο φιλικά με τα πόδια σου.\nΤέλος, οι τάσεις πολλές φορές μπορεί να μην συνάδουν με τις δικές σου ανάγκες στην καθημερινότητά σου. Για αυτό και είναι σημαντικό να βρεις εκείνα τα υποδήματα που το κάνουν. Αν φοράς περισσότερο φλατ, μείνε μακριά από τα platform heels, και αν τα ψηλοτάκουνα δεν είναι η πιο άνετη λύση επένδυση σε εκείνα που φέρουν πιο χαμηλό και φαρδύ τακούνι, αλλά και σχέδια όπως clogs, slingbacks και mules που σου δίνουν με τον πιο αναπαυτικό τρόπο την ίδια αίσθηση.


«Άλλη μια ευκαιρία χάθηκε για την Πελοπόννησο!» Eκτός του ΕΠΜΔ 200 εκ.€ - Notospress.gr\nΠΕΛΟΠΟΝΝΗΣΟΣ. Πριν λίγες μέρες το Υπουργείο Ψηφιακής Διακυβέρνησης ανακοίνωσε το Εθνικό πρόγραμμα κατασκευής μικρών δορυφόρων (ΕΠΜΔ), συνολικού προϋπολογισμού 200 εκατομμύρια ευρώ.\nΔιασώστης – άγγελος σώζει άνεργο άνδρα που απειλούσε να πέσει από τον 2ο όροφο στην Πάτρα!\nΔυστυχώς όπως αποκαλύπτει ο Πέτρος Τατούλης «χάθηκε άλλη μια ευκαιρία για την Πελοπόννησο εξαιτίας των εμμονών και της ανικανότητας του κ. Νίκα».\nΌπως αναφέρει ο Π. Τατούλης ο περιφερειάρχης Παναγιώτης Νίκας «κινείται και δρα αποκλειστικά στο μικρόκοσμο του, χωρίς όραμα, χωρίς σχεδιασμό, χωρίς να επενδύει στο μέλλον. Στο μικρόκοσμο του κυριαρχούν οπισθοδρομικές και παρακμιακές απόψεις. Απέχει από κάθε ενέργεια και δράση που θα μπορούσε να καταστήσει την Πελοπόννησο πρωταγωνίστρια αναφορικά με τις νέες τεχνολογίες και την έρευνα.\nΑντί να συνεχίσει την ανάδειξη των συγκριτικών πλεονεκτημάτων της Πελοποννήσου σε ό,τι αφορά τις δυνατότητες ανάπτυξης μέσω της αεροδιαστημικής επιστήμης, ο κ. Περιφερειάρχης διέκοψε όλες τις διεθνείς συμμαχίες που είχε επιτύχει η προηγουμένη Περιφερειακή Αρχή και σταμάτησε κάθε καινοτόμα και πρωτοποριακή δράση».\n«Η άγνοια και η ανικανότητα του κ. Νίκα στερεί από την Πελοπόννησο νέες ευκαιρίες και ισχυρές διεθνείς συνεργασίες. Ο κ. Περιφερειάρχης δεν μπορεί δυστυχώς να αντιληφθεί τα πολλαπλά οφέλη του τομέα της αεροδιαστημικής για τη Χώρα και ιδίως για την Πελοπόννησο λόγω της πλεονεκτικής στρατηγικής θέσης που βρίσκεται» καταλήγει ο Πέτρος Τατούλης.\nTAGS: ΠΕΛΟΠΟΝΝΗΣΟΣ\tΕΠΙΣΤΗΜΗ\tΠΕΡΙΦΕΡΕΙΑ ΠΕΛΟΠΟΝΝΗΣΟΥ\tΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ\tΑΥΤΟΔΙΟΙΚΗΣΗ\tΠΕΤΡΟΣ ΤΑΤΟΥΛΗΣ\tΠΑΝΑΓΙΩΤΗΣ ΝΙΚΑΣ


slangically correct - SLANG.gr\n1 ορισμός για slangically correct\nΣχηματίζεται αναλογικά προς το «political correctness», αλλά καθώς αναφέρεται στην σλανγκ παρουσιάζει διαφορές. Περιλαμβάνει μια σειρά από άγραφους κανόνες που αφορούν αφενός στην αξιοπρεπή, εποικοδομητική και αψεγάδιαστη παρουσία μας στο slang.gr, και αφεδύο στην ίδια την πράξη του σλανγκίζειν. Θα εξηγηθώ σταδιακά.\nΚαταρχήν political correctness και slangical correctness έχουν κάποια κοινά. Λ.χ. ο σλανγκιστής πρέπει να κρατά ορισμένες ισορροπίες και δεν του επιτρέπεται να χρησιμοποιήσει το σάιτ ως βήμα για να προπαγανδίσει τις ατομικές του πολιτικές, ιδεολογικές, θρησκευτικές ή και αθλητικές απόψεις. Υπάρχει βέβαια ένας κοινός τόπος, όπου οι σλανγκιστές μπορούν να συμφωνήσουν (τη εξαιρέσει ίσως ανορθογραφιστών τινών), λ.χ. ότι η ακροδεξιά είναι σκανδαλώδης κι η ακροαριστερά δογματική, αλλά από κει και πέρα ο σλανγκιστής πρέπει να προσέχει να ασκεί ισόρροπη κριτική. Ούτε μπορείς λ.χ. αν θέλεις να είσαι slangically correct να μπεις μέσα για να λημματογραφήσεις λ.χ. εναντίον των βάζελων, επειδή είσαι γαύρος.\nΕκεί εξαντλείται και η όποια ομοιότητα με την political correctness. Γιατί η τελευταία προϋποθέτει μια αυξημένη ευαισθησία προς ευεξοβέλιστες και ευάλωτες κοινωνικές ομάδες, όπως οι ομοφυλόφιλοι, οι ξένοι, ή και οι γυναίκες. Αντιθέτως, είναι απολύτως slangically correct λ.χ. να καταγράψεις μερικές εκατοντάδες συνώνυμα του γκέι, ακόμη και τα πλέον υβριστικά, ή της πόρνης, ή να καταγράψεις λ.χ. εθνικά ονόματα, που ευνοούν τον εντοπισμό λ.χ. της πορνείας ή της δουλείας σε ένα έθνος. Πράγματα βέβαια που βρίσκονται στους αντίποδες της political correctness. Υπάρχει μάλιστα ένας σχετικός προβληματισμός. Αφενός η σλανγκ ως εναλλακτική γλώσσα έχει κάτι το βέβηλο και το ανατρεπτικό προς το status quo και είναι φορέας επαναστατικής δυναμικής με το γυμνό και μόνο γεγονός του σλανγκίζειν. Αφεδύο, όμως, με το να φέρει εντός της όρους που εκφράζουν τόσα απωθημένα και φοβίες εναντίον λ.χ. ομοφυλόφιλων, γυναικών, ξένων, τελικά ευνοεί κι ένα είδος ομοφοβίας, φαλλοκρατισμού και ξενοφοβίας, εντέλει συντηρητισμού. (Εξάλλου το χιούμορ γενικά ενέχει ένα στοιχείο συντηρητισμού, λ.χ. ο Αριστοφάνης ήταν ο πλέον συντηρητικός συγγραφέας της αρχαιότητας, και συνέβαλε έστω πολύ έμμεσα στην καταδίκη του Σωκράτους).\nΗ γνώμη μου είναι ότι πρέπει να διακρίνουμε τον διττό χαρακτήρα του σλανγκίζειν. Αφενός είναι επιστήμη. Είναι περιγραφική γλωσσολογία που απαιτεί κατά το δυνατόν αντικειμενική καταγραφή, ερμηνεία και ετυμολόγηση οποιουδήποτε όρου ακουστεί μες στην γλωσσική κοινότητα. Και ως τέτοια επιστήμη είναι υπεράνω της ηθικής, οπότε ορθώς η σλανγκική ορθότης ίσταται επέκεινα της πολιτικής τοιαύτης. Αφεδύο, όμως, η σλανγκ είναι και τέχνη ως λεξιπλαστικό όργιο αποκλινόντων συνειρμών, οι οποίοι παράγουν γλώσσα και όχι μόνο την καταγράφουν. Η προσωπική μου άποψη είναι ότι ο σλανγκικώς ορθός σλανγκιστής οφείλει να αδιαφορεί για την πολιτική ορθότητα όταν ασκεί το σλανγκίζειν ως περιγραφική επιστήμη, αλλά ταυτοχρόνως όταν το ασκεί ως τέχνη να εμμένει στην διάστασή του που είναι η πλέον κοινωνικώς κριτική και εξάπτουσα την πολιτική εγρήγορση.\nΓια να το πω πιο απλά, νομίζω ότι ο σλανγκιστής μπορεί να διακρίνει: α) πότε καταχωρίζει ένα λήμμα, επειδή έχει ακούσει μια έκφραση να επαναλαμβάνεται από διαφορετικά πρόσωπα στο περιβάλλον του, και τότε είναι σλανγκικώς ορθόν να την καταχωρίσει, ακόμη κι αν προσβάλλει λ.χ. τους ομοφυλόφιλους ή τις γυναίκες, και β) πότε αφήνεται να παρασυρθεί σε μια λεξιπλαστική έμπνευση, ή καταγράφει μια τεχνητή από σλάνγκαρχο λέξη, και τότε οφείλει να είναι σε εγρήγορση για το αν η λέξη αυτή συνάδει με τον ανατρεπτικό και βέβηλο χαρακτήρα της σλανγκ.\nΚαι για να πάω και σε μερικά απτά θέματα σλανγκικής ορθότητας. Slangically incorrect είναι αυτός που λ.χ.:\n1. καταχωρίζει γνωστές από παλιά παροιμίες, που είναι καταγραμμένες στη λαογραφική μελέτη και έχουν παγιωθεί στη συνείδησή μας ως κοινό κτήμα.\n2. καταχωρίζει εφήμερα λογοπαίγνια και ατάκες προσώπων εξουσίας ή σεσημασμένων λογίων. Περιθώριο να καταχωρισθεί κάτι τέτοιο υπάρχει μόνο εφόσον ένα τέτοιο λογοπαίγνιο έχει διαπεράσει σε κάποιο βάθος χρόνου την ομιλούσα κοινότητα. Και καλύτερα να έχει και κάποιον κριτικό/ ειρωνικό/ ανατρεπτικό χαρακτήρα ή αντιθέτως να είναι μαργαριτάρι που χρησιμοποιήθηκε μετά απ' την κοινότητα αντίθετα προς τις προθέσεις αυτού που το εκστόμισε.\nSlangically correct είναι αυτός που λ.χ.:\n1. θα βάλει στο Δημόσιο Πρόχειρο καλά λήμματα, και όχι τα σλανγκενεργά του απόβλητα, καθιστώντας το σκουπιδότοπο.\n2. θα καλλιεργήσει ένα πνεύμα ευγενούς άμιλλας και αμοιβαίων φιλοφρονητικών ενθαρρύνσεων με τους συσλανγκιστές, αλλά όχι τόσο ώστε να δώσει βάση σε κατηγορίες για σπεκουλαδορία.\nΚ.ο.κ. Οι λίστες δεν είναι εξαντλητικές.\nΟ (υποθετικός) χρήστης Νεοκλής καταχωρίζει λήμμα: «Όποιος δεν ξέρει να ζυμώσει, πέντε μέρες κοσκινίζει». Σχόλιο: Όπα μεγάλε, είσαι slangically incorrect.\nΔεύτερη προσπάθεια με λήμμα: «το τρένο της αλλαγής».\nΣχόλιο: Παραμένεις slangically incorrect. Πάρ' το αλλιώς!\nΤρίτη προσπάθεια με λήμμα: «γαμιολόπουστας». Ορισμός: Ο γαμόπουστας, η σκατίπουστα.\nΣχόλιο: Α γεια σου! Τώρα είσαι slangically correct!\nΔημοσιεύτηκε 2009-01-22 01:02:07+00:00\nΤελευταία επεξεργασία 2015-04-17 18:43:37+00:00


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: Εφιάλτης για Ευρώπη (και Ελλάδα) ο Μεγάλος Συνασπισμός στη Γερμανία\nΕφιάλτης για Ευρώπη (και Ελλάδα) ο Μεγάλος Συνασπισμός στη Γερμανία\nΟι Σοσιαλδημοκράτες έχουν κοινωνικές ευαισθησίες (Μάλιστα…). Μπορούν να μπολιάσουν με δόσεις αλληλεγγύης την οικονομική πολιτική της Γερμανίας (Μάλιστα…). Θα διορθώσουν προς το καλύτερο την πολιτική της Μέρκελ (Μάλιστα…). Αποτελούν ελπίδα για τη Γερμανία και την Ευρώπη (Μάλιστα…).\nΌλα τα παραπάνω αποτελούν φλύαρες διαπιστώσεις και αναλύσεις που κουραστήκαμε να ακούμε και να διαβάζουμε όλο το προηγούμενο διάστημα. Χωρίς καμία να απαντάει στη φυσική απορία: Τότε γιατί δεν τους εμπιστεύονται περισσότερο από το 1/4 των Γερμανών;\nΗ απάντηση φυσικά θα δοθεί στις κάλπες και αναμένεται ηχηρή, καθώς… προδημοσίευση της ετυμηγορίας του γερμανικού εκλογικού σώματος αποτελούν τα ευρήματα των δημοσκοπήσεων όλου του προηγούμενου διαστήματος. Που με σκανδαλιστική συνέπεια και επιμονή δείχνουν ότι το κόμμα που είχε την ατυχή έμπνευση να προτείνει τον Πέερ Στάιμπρουκ ως υποψήφιο Καγκελάριο, έχει πλέον καθιερωθεί ως κόμμα-συμπλήρωμα. Ενώ στο παρελθόν, και για πολλές δεκαετίες υπήρξε κόμμα εξουσίας.\nΟι Σοσιαλδημοκράτες, τουλάχιστον όπως διαμόρφωσαν την ηγετική περπατησιά τους αλλά και τον πολιτικό κώδικα ιδεών και προτάσεων με τον οποίο προσεγγίζουν τη γερμανική κοινωνία, δεν αποτελούν κάτι περισσότερο από βαρίδι. Και δεν είναι τυχαίο ότι η γερμανική κοινωνία τους εμπιστεύεται μονάχα σε ποσοστά που βολοδέρνουν γύρω από το 25%, κάθε άλλο δηλαδή παρά σαν αξιόπιστη εναλλακτική λύση στην απόλυτη πολιτική ηγεμονία της Άνγκελα Μέρκελ τους βλέπει.\nΕνδεχόμενη συμμετοχή του SPD σε μια αυριανή κυβέρνηση, δηλαδή η αναβίωση του Μεγάλου Συνασπισμού, θα αποτελεί μια ατυχή στιγμή για τη Γερμανία. Για την Ευρώπη. Επομένως και για την Ελλάδα που… τακτοποιεί τις τελευταίες εκκρεμότητες για να αφήσει πίσω της την κρίση, να επιστρέψει στις αγορές και κυρίως να ξαναπιάσει το νήμα με την εθνική αυτοπεποίθηση. Ακόμη περισσότερο, με την εθνική αξιοπρέπεια.\nΗ προσδοκία συγκατοίκησης των Σοσιαλδημοκρατών με τους Χριστιανοδημοκράτες, εξαντλείται στα… μυωπικά μυαλά εκείνων που, εντός και εκτός Ελλάδας, πίστευαν το καλοκαίρι του 2012 ότι ο Φρανσουά Ολάντ είχε… μεσαίο όνομα την “ανάπτυξη”, και… θα έβαζε στη θέση της την Άνγκελα Μέρκελ. Περισσότερο από εναν χρόνο μετά, ή μάλλον πολύ νωρίτερα, οι Γάλλοι του έχουν ήδη χαρίσει μια θέση στην Ιστορία. Ως τον χειρότερο Πρόεδρο που γνώρισαν ποτέ όλες οι Γαλλικές Δημοκρατίες αθροιστικά.\nΤη θλιβερή κατάντια της εκλογής Ολάντ, δεν έχει τα περιθώρια να την ξαναϋποστεί η Ευρώπη, επομένως και η Ελλάδα. Ο Μεγάλος Συνασπισμός δεν έχει να προσφέρει τίποτα στη Γερμανία ως ατμομηχανή της Ευρώπης, άρα… σε κανέναν. Έχοντας μάθει από το πάθημα το του 2005, όταν η συγκατοίκηση με τους Χριστιανοδημοκράτες υπό την Άνγκελα Μέρκελ, τους μετέτρεψε από παραδοσιακό και εμβληματικό κόμμα εξουσίας, σε κόμμα… συμπλήρωμα της εξουσίας, οι Σοσιαλδημοκράτες δεν θα είναι αυτή τη φορά “βολικοί”.\nΑυτό δεν σημαίνει, όπως αφελώς νομίζουν ορισμένοι, ότι θα αναγκάσουν τη Μέρκελ να… μαλακώσει. Αντιθέτως, θα μπλοκάρουν τα πάντα. Και αν μπλοκάρει η Γερμανία, θα μπλοκάρει συνολικά η Ευρωπαϊκή Ένωση. Επομένως, και η Ελλάδα.\nΠέραν όλων των άλλων, οι Σοσιαλδημοκράτες δεν στερούνται μονάχα ξεκάθαρης πολιτικής πρότασης και φρέσκων ιδεών. Στερούνται και προσώπων. Αν υποθέσουμε ότι ο Πέερ Στάινμπρουκ θα μπορούσε να αποτελέσει έναν χρήσιμο Υπουργό Οικονομικών, ο ίδιος έχει δηλώσει ότι σε μια κυβέρνηση Μεγάλου Συνασπισμού δεν θα συμμετάσχει στο υπουργικό σχήμα. Ακόμη όμως κι αν το έκανε, τρομάζει η προοπτική να αντικαταστήσει τον “αντιπαθή” Σόιμπλε, στα χέρια ωστόσο του οποίου η ευρωζώνη δεν κατέρρευσε. Για τους λαούς που… πνίγηκαν, είναι ένα άλλο, πολύ σοβαρό θέμα.\nΣτις παραμέτρους που καθιστούν επικίνδυνη και θανάσιμη για τη Γερμανία, την Ευρώπη και την Ελλάδα, την προοπτική ενός Μεγάλου Συνασπισμού στο Βερολίνο, θα πρέπει να προσμετρήσουμε ακόμη έναν. Μετά και από τη σημερινή, σχεδόν βέβαιη επανεκλογή της, η Άνγκελα Μέρκελ θα έχει ικανοποιήσει την προσωπική φιλοδοξία να θεωρείται από την Ιστορία ισότιμη του Χέλμουτ Κολ και του Χέλμουτ Σμιτ.\nΠοιά, αυτή, η κόρη του πάστορα, που γεννήθηκε στη λάθος πλευρά του Τείχους του Βερολίνου, πέρασε δύσκολα παιδικά χρόνια, συνδέθηκε ακόμη και με τη… ΣΤΑΖΙ, έστω σε επίπεδο φημών, για να γίνει η Καγκελάριος που κέρδισε όσα έχασε η Γερμανία σε δυο Παγκοσμίους Πολέμους τους οποίους η ίδια προκάλεσε. Επιλέγοντας η… Angie το πεδίο της οικονομίας, αντί για εκείνο των μαχών.\nΜε τέτοιο ισχυρά εκκωφαντικό legacy λοιπόν, η Άνγκελα Μέρκελ κοιτάζει ήδη προς τις Βρυξέλλες. Και την προοπτική εκλογής της ως πρώτης ψηφισμένης από τις ευρωπαϊκές κοινωνίες Προέδρου της Ευρωπαϊκής Ένωσης, αφού φυσικά πρώτα τροποποιηθούν οι σχετικές Συνθήκες της Ε.Ε.\nΓια να επιτύχει αυτόν τον στόχο, θα πρέπει να… μαλακώσει. Και να πλασάρει το προφίλ της ηγέτιδας δύναμης, που κράτησε την Ευρώπη με θυσίες και κοινωνικό αίμα, διέσωσε την ευρωζώνη και τις χώρες που την απαρτίζουν, και πλέον, μοιράζει το… περίσσευμα στους λαούς που δεινοπάθησαν. Με μέτρο, φυσικά. Ό, τι δηλαδή έκανε τον τελευταίο χρόνο στη Γερμανία, ακυρώνοντας στην πράξη κάθε αντίθετη ρητορική των Σοσιαλδημοκρατών, των Πρασίνων, της Αριστεράς, των Πειρατών, όλων…\nΓια όλους τους παραπάνω λόγους, “είμαστε όλοι με τη Μέρκελ”, όπως θα αναφωνούσε παραφρασμένα ο Τζον Φιτζέραλντ Κένεντι. Για να έχει καθαρή εντολή. Δυστυχώς, οι… βάρβαροι είναι και πάλι μια κάποια λύση. Η μόνη, στην προκειμένη περίπτωση.\n«Λύτρωση» για ΠΑΟΚ με Βούκιτς 1 - 0 τον Πλατανιά....\nΧατζηνικολάου: "Χρυσή" μήνυση για το βιογραφικό μο...


T: 2313 310250\nΤο 2001 έλαβε το δίπλωμα του Ηλεκτρολόγου Μηχανικού & Μηχανικού Υπολογιστών από το ομώνυμο τμήμα της Πολυτεχνικής Σχολής του ΑΠΘ. Στο ίδιο τμήμα ολοκλήρωσε το 2008 τη διδακτορική της διατριβή με τίτλο "Δυαδικές συναρτήσεις Green πολυκεντρικών σφαιρικών σωμάτων. Μικροκυματικές, βιοιατρικές & οπτικές εφαρμογές".\nΑπό το 2001 έως το 2013 εργάστηκε ως εργαστηριακή και επιστημονική συνεργάτης του τμήματος Ηλεκτρονικής του Τεχνολογικού Εκπαιδευτικού Ιδρύματος Θεσσαλονίκης. Τα ακαδημαϊκά έτη 2008-2010 εργάστηκε στη βαθμίδα του Λέκτορα (Π.Δ. 407/80) στο τμήμα Μηχανικών Τηλεπικοινωνιών και Δικτύων της Πολυτεχνικής Σχολής του Πανεπιστημίου Δυτικής Μακεδονίας.\nΤο διάστημα Φεβρουαρίου 2013 – Ιουνίου 2015 εργάστηκε στο Κέντρο Ηλεκτρονικής Διακυβέρνησης του ΑΠΘ, αναλαμβάνοντας τη διαχείριση του έργου «Ανοικτά Ακαδημαϊκά Μαθήματα ΑΠΘ» (ΕΣΠΑ 2007-2013, Επιχειρησιακό πρόγραμμα Δια Βίου Μάθηση).\nΑπό τις 29 Ιουνίου 2015 είναι διορισμένη στο Αρχαιολογικό Μουσείο Θεσσαλονίκης με την ειδικότητα ΠΕ Ηλεκτρολόγων Μηχανικών & Μηχανικών Η/Υ.\nΤα ερευνητικά της ενδιαφέροντα περιστρέφονται γύρω από τη διάδοση και σκέδαση ηλεκτρομαγνητικών κυμάτων καθώς και από τις βιολογικές επιδράσεις των ραδιοκυμάτων.\nΗ κ. Μονέδα έχει 12 δημοσιεύσεις σε διεθνή επιστημονικά περιοδικά και συνέδρια με κριτές, και περισσότερες από 60 αναφορές τρίτων στις δημοσιευμένες εργασίες της.\nΈχει άριστη γνώση της αγγλικής γλώσσας και είναι μέλος του Τεχνικού Επιμελητηρίου Ελλάδα από το 2001.


DRESS 96%PES-4%EL Lin:100%CA\nΠαιδικό φόρεμα από τη συλλογή της Mini Raxevsky για τα μικρά μας κορίτσια που αναζητούν άνεση και στυλ! Λευκό χρώμα με φανταστικά σχέδια. Διαθέτει μαύρα μανίκια και φερμουάρ στην πλάτη για καλύτερη εφαρμογή! Συνδυάστε με παλτό Mini Raxevsky! Σύνθεση 96% πολυέστερ, 4% σπάντεξ.